GENAP SETAHUN - ANAK FAZURA DIHADIAHKAN RANTAI BERLIAN OLEH PERMAISURI SELANGOR

Pada 2 Oktober lalu, anak kepada pasangan selebriti popular, Nur Fazura dan Fattah Amin iaitu Nur Fatima Aisya telah genap usia setahun dan menyambut ulang tahu kelahiran yang pertama.

Apa lebih menarik, Fatima telah menerima seutas rantai berlian daripada Tengku Permaisuri Selangor, Tengku Permaisuri Norashikin Abdul Rahman hari ini.

Menerusi perkongsian di Insta Story, Fazura berkongsikan hadiah rantai berlian tersebut dengan loket huruf F bersempena nama Fatima. Selain rantai, Fatima turut menerima sekeping kad yang ucapan istimewa daripada Tengku Permaisuri Norashikin.

Klik untuk gambar besar

"Kepada Fatima, awak layak menerima semua cinta dan kebahagiaan di dunia. Selamat hari jadi," tulis Permaisuri Selangor.

Terharu dengan hadiah istimewa itu, Fazura menjunjung titah mengucapkan ribuan terima kasih serta menitipkan doa buat baginda Permaisuri Selangor.

"Kami sayangkan Tuanku. Semoga Tuanku sentiasa diberkati dan dilimpahi dengan kegembiraan, rezeki dan kasih sayang setiap hari, amin," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PAKAI TELEKUNG ISU KECIL - TIADA TINDAKAN DIAMBIL TERHADAP SAJAT

Sebelum ini, isu usahawan kosmetik dan penyanyi, Sajat menunaikan umrah dengan berpakaian wanita lengkap iaitu bertelekung, bertudung dan berpurdah itu cukup hangat diperkatakan sehingga mendapat perhatian kerajaan. Tindakan Sajat atau nama sebenarnya Muhammad Sajjad Kamaruzzaman telah memberi imej buruk kepada agama dan negara.

Terbaru, Menteri di Jabatan Perdana Menteri, Datuk Seri Mujahid Yusof Rawa berkata kes berkenaan hanyalah satu isu kecil dan menegaskan sehingga kini tiada tindakan diambil terhadap Sajat. Baru-baru ini, Datuk Seri Mujahid meluahkan rasa kesal dengan tindakan Sajat yang didakwa telah mencermakan imej Islam dan menjejaskan hubungan baik antara Malaysia dengan Arab Saudi.

Terdahulu, agensi pelancongan yang membawa Sajat menunaikan umrah mendakwa Sajat mengaku sebagai lelaki ketika mendaftar. Bagaimanapun, sebaik sahaja berada di Makkah dia menukar penampilannya sebagai jemaah wanita yang lengkap bertelekung.

Selepas dikecam teruk Sajat tampil memohon maaf secara terbuka dan berkata dia tidak mempunyai niat lain untuk ke Makkah selain mahu dekatkan diri dengan agama dan memberi fokus untuk beribadah.

Klik untuk gambar besar

www.myartis.com / Sumber & foto: Beautifulnara, Malaysia Gazette & The Star

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDAKWA TUMBUK PENGAWAL KESELAMATAN USIA 68 - IG LAN PET PET 'DISERANG'

Baru-baru ini hangat diperkatakan selepas viral di media sosial video rakaman kamera litar tertutup (CCTV) seorang oleh seorang artis lelaki yang pernah menjadi anggota sebuah kumpulan lawak, bertengkar dengan seorang pengawal keselamatan ketika sedang bertugas mengawal kawasan perumahan di Acacia Park Desa Jati, Nilai Negeri Sembilan.

Dalam kejadian yang berlaku pada 8 malam Sabtu lalu, pengawal tersebut yang merupakan seorang warga emas berusia 68 tahun itu cedera selepas ditumbuk sebanyak tiga kali pada bahagian muka dan turut ditendang.

Difahamkan, artis lelaki berusia 49 tahun yang berasal dari Kedah itu memandu Proton Perdana berwarna hitam dan dilaporkan memasuki pagar pengawal keselamatan kawasan kediaman berkenaan tanpa kebenaran.

Menerusi laporan, Ketua Polis Daerah Nilai, Superintendan Mohd Nor Marzukee Besar berkata, susulan itu pengawal keselamatan kemudian bertindak menutup palang laluan keluar pos keselamatan dan mengejar kenderaan yang dipandu artis lelaki berkenaan.

"Selang beberapa minit selepas itu, kereta artis berkenaan melalui semula pos pengawal keselamatan untuk keluar dari kawasan perumahan berkenaan, namun terhenti akibat laluan keluar ditutup dengan palang.

Klik untuk gambar besar

"Berkemungkinan kerana berang kenderaannya dihalang, artis lelaki itu keluar dari kereta sebelum menuju ke arah pengawal keselamatan dan berlaku pertengkaran," katanya.

Tambahnya, tidak lama selepas itu, artis itu menumbuk muka pengawal keselamatan terbabit sebanyak tiga kali hingga menyebabkan mangsa lebam di bahagian mata kanan serta sakit pada batang hidung.

"Artis berkenaan turut dilaporkan menendang pinggang pengawal keselamatan selain mengambil batu bata di tepi laluan keluar dan membaling ke arah pengawal keselamatan itu, namun dapat dielaknya.

"Selain itu, pengawal dalam laporannya pagi tadi, turut mendakwa artis berkenaan meminta dia berjaga-jaga kerana hanya bertugas sebagai pengawal keselamatan dan bukannya polis," jelasnya.

Marzukee berkata pada masa ini artis berkenaan belum lagi ditahan, namun siasatan sedang dijalankan berdasarkan maklumat saksi yang berada di tempat kejadian serta rakaman kamera litar tertutup (CCTV).

Siasatan dijalankan mengikut Seksyen 323 Kanun Keseksaan atas kesalahan menyebabkan kecederaan dengan sengaja dan Seksyen 427 kanun yang sama atas kesalahan melakukan khianat dengan merosakkan harta benda awam.

Walaupun laporan media tempatan tidak mendedahkan dan menyebut nama artis lelaki yang terlibat, netizen mula membuat andaian sendiri.

Menerusi pemerhatian, warganet telah mula 'menyerang' akaun Instagram milik pelawak Lan Pet Pet yang sebelum ini pernah menganggotai kumpulan lawak Senario yang mula popular sekitar tahun 90-an.

ATAU KLIK DISINI UNTUK TONTON VIDEO

www.myartis.com / Sumber, foto & video: Astro Gempak, Berita Harian & Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEMAM PANAS & JANGKITAN DARAH - FENDY BAKRY RELA LEPASKAN WATAK PADA PELAKON LAIN

Pelakon Fendy Bakry terpaksa mengambil cuti panjang daripada dunia seni sehingga kesakitan ditanggung pulih kerana tiada yang lebih penting selain kesihatan. Dimasukkan ke hospital akibat demam panas dan jangkitan darah, penyandang trofi Artis Baharu Lelaki Popular, Anugerah Bintang Popular BH (ABPBH) Ke-31 ini perlu memberi masa untuk dirinya benar-benar sihat.

Enggan memperincikan penyakit dihidapi, namun mengaku sedang menjalani rawatan, Fendy terpaksa menolak watak utama dalam telefilem Ungku. Peluang berlakon bersama Nora Danish dan Nazeera Sardi dalam telefilem itu terpaksa dilupakan demi kebaikan produksi.

"Sebenarnya, penggambaran telefilem Ungku sempat dibuat selama dua hari sebelum Perintah Kawalan Pergerakan (PKP) dikuat kuasakan. Namun, sekarang, penggambaran boleh disambung dengan mematuhi prosedur operasi standard (SOP).

"Cuma, saya tidak boleh pentingkan diri. Saya kena lepaskan watak Bahari dalam projek itu biarpun berat melakukannya. Saya kena berehat panjang kerana perlu mengutamakan soal kesihatan. Apatah lagi, saya tidak mahu hanya kerana masalah kesihatan, orang lain terganggu," tuturnya.

Fendy atau nama sebenarnya, Mohd Affandi Nor Bakri memberitahu, dia sudah memaklumkan kepada syarikat produksi mengenai keputusan menarik daripada produksi berkenaan: "Saya difahamkan sudah ada pengganti untuk watak Bahari.

Klik untuk gambar besar

"Apa yang penting, saya tidak mahu berulangnya insiden ketika menjalani penggambaran drama Mr Grey, beberapa tahun lalu. Ketika itu, 'shooting' terganggu kerana masalah kesihatan saya yang tidak menentu," ujarnya.

Fendy juga terpaksa menolak tawaran Astro membintangi drama 70 episod berikutan tidak sihat. Mengenai keadaan dirinya sekarang yang masih dirawat, Fendy mengaku semakin pulih: "Saya okay, jangan risau. Saya tidak mahu membuatkan orang lain bimbang mengenai kesihatan diri.

"Saya juga bebas daripada demam denggi atau wabak COVID-19. Saya tidak pasti berapa lama ditahan di hospital. Semuanya bergantung kepada pemantauan doktor dan keputusan analisis," jelas pelakon drama 'Mr Grey' itu.

Sementara itu, penerbit telefilem Ungku, Country & Universal Sdn Bhd, Jalena Rejab mengaku berat hati mencari pengganti Fendy: "Watak Bahari sudah sesuai dan serasi dengan Fendy. Dia sangat cemerlang menghidupkan watak berkenaan.

"Apatah lagi cerita itu amat bagus. Tetapi saya terpaksa akur dengan kesihatan dirinya," kata Jalena yang turut memberitahu dia memilih Azlee Khairi sebagai pengganti Fendy dengan penggambaran telefilem arahan Yeop Hitler itu terpaksa diulang.

www.myartis.com / Sumber & foto: Berita Harian & Instagram Fendy Bakry

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERBELANJAAN NGO - FENDY BAKRY CADANG NADIR & EBIT LEW SAMA-SAMA TUNJUK BUKTI

"Sekarang kita tunggu penjelasan daripada Nadir juga beserta bukti. Tapi kalau Nadir saja tunjuk bukti pun tak boleh juga sebab akan berpanjangan lagi ceritanya. Jadi elok sama-sama wujudkan bukti sebab Nadir (urusakan) Cinta Gaza Malaysia dan Ebit pula Pertubuhan Kasih Umat Malaysia," itulah kata pelakon Fendy Bakry yang mahu Nadir Al Nuri dan personaliti dakwah Ebit Lew sama-sama mengemukakan bukti tentang status kewangan NGO yang diterajui mereka.

Fendy atau Mohd Affandi Nor Bakri, 32, mahu orang ramai berfikiran rasional serta adil dalam memberi ruang kepada kedua-dua tokoh berkenaan untuk membersihkan nama masing-masing. Fendy memberikan pendapatnya itu menerusi ruangan komen pada salah satu posting berita membabitkan Ebit dan Caprice di laman Instagram.

Isu mengenai bukti pengurusan kewangan itu timbul selepas Ebit mempersoalkan ke mana wang sumbangan berjumlah RM20 juta yang digembar-gemburkan sebelum ini. Sementara itu tambah Fendy, dia berharap netizen tidak terus bertelagah dalam isu membabitkan Ebit dan Nadir sebaliknya cuba melihat daripada sudut yang lebih positif.

Klik untuk gambar besar

"Apa-apa pun kebaikan kita ikut, bukan dengan idolakan seseorang sehingga dia langsung tidak boleh ada kesalahan. Penerangan dan penjelasan daripada Ebit Lew dah pun dibuat. Rasanya eloklah kita sebagai netizen hanya memandang perkara ni daripada sudut yang baik saja tanpa bertelagah," ujarnya.

Selain itu, Fendy turut mengajak orang ramai mendoakan agar segala kemelut antara mereka dapat diselesaikan dengan baik: "Kita hanya tunggu dan lihat sambil berdoa moga segala perbalahan dan kesefahaman akan terjalin," tuturnya.

Pada Khamis Ebit Ebit meminta Nadir yang juga Ketua Pegawai Eksekutif Cinta Gaza Malaysia itu mengemukakan perbelanjaan wang sumbangan RM20 juta diberikan rakyat kepada penduduk Gaza kerana membabitkan jumlah sangat besar dan menimbulkan persoalan umum.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAHU KUDA ARAB HITAM RM100,000 - ZIZI KATA SUAMI AKAN USAHA TUNAIKAN IMPIANNYA

"Saya ada beritahu suami, saya tak nak bag Hermes atau Chanel, saya mahu kuda... kuda baka Arab. Suami kata, Insya-Allah dia akan usahakan.

"Kuda Arab warna hitam," ujar penyanyi Zizi Kirana menerusi video yang tular di TikTok dimana meminta suaminya iaitu pelakon Yusof Bahrin untuk menghadiahkannya seekor kuda baka Arab berwarna hitam yang berharga RM100,000.

Pada perkongsian yang sama, penyanyi lagu 'EH!' itu turut menyatakan sebab mengapa dia memilih kuda Arab hitam dipilih berbanding yang lain.

"Kuda Arab kuatnya lain macam bila saya tunggangnya. Selain itu, bentuk badannya jugak kuat. Tambah lagi, kuda Arab dari tanah Arab tempat kelahiran Nabi.

"Saya ada tanya pada jurulatih, katanya kuda arab yang paling terbaik ada jual di Australia. Tetapi harganya lebih mahal kerana perlu kira kos logistik dan sebagainya," katanya yang mendirikan rumah tangga dengan Yusof pada 19 September 2021.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HUBUNGAN DENGAN FASHA - AIDIL MOHON DOAKAN YANG BAIK-BAIK

Semua mengetahui mengenai skandal yang menbabitkan aktres Fasha Sandha dengan aktor Aidil Aziz yang kini sedang hangat diperkatakan.

Aidil menerusi laman Instagram miliknya telah memuatnaik foto bersama Fasha serta kapsyen yang meminta peminat mendoakan mereka. Kata-kata tersebut seakan-akan memberikan bayangan tentang skandal mereka itu.

"Doakan yang baik-baik aje," tulisnya ringkas bersama tanda pagar #dontjudgeabookbyitscover," tulisnya.

Bagaimanapun, entri itu mengundang lebih ramai reaksi netizen yang teruja menantikan pasangan itu naik pelamin.

Malah, pelakon Aiman Hakim Ridza turut menyakat 'hubungan' antara Aidil dan Fasha: "Ikat tali kasut je? Bila nak ikat ikatan yang sah?"

Klik untuk gambar besar

Untuk pengetahuan, Fasha dan Aidil mulai rapat apabila disatukan menerusi drama bersiri dan telefilem 'Qalbu' sejak April lalu.

Malah, baru-baru ini juga tular sepotong video yang mendakwa pasangan itu berpelukan di Lapangan Terbang Antarabangsa Kuala Lumpur (KLIA2).

Fasha sebelum ini mendirikan rumah tangga dengan Rizal Ashram Ramli atau Jejai pada 27 April 2012 namun disahkan bercerai talak satu pada 20 Januari 2016.

Hasil perkahwinan mereka dikurniakan sepasang cahaya mata, Putra Rayfal Ramli, 4, dan Putri Raysha Jemyma, tiga tahun.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISU GAMBAR 'SEKSI' DI TAB - MILA TAMPIL MOHON MAAF

"Saya tidak tahu mereka muatnaik di laman sosial mereka dan menjadi tular," ujar penyanyi Mila Jirin, 30, yang meminta maaf kepada semua pihak yang kurang senang terhadap gambar aksinya berbaring di sebuah tab mandi dengan seluar berwarna kulit.

Kata Mila, gambar yang diambil dalam satu sesi fotografi sebuah akhbar itu sekadar suka-suka dan bukan berniat untuk ditayang kepada umum.

"Gambar itu diambil suka-suka dengan kawan-kawan pereka fesyen Seth & Luna sewaktu sesi fotografi saya dengan sebuah akhbar minggu lalu.

"Saya pun tidak muatnaik gambar tu di Instagram sebabnya ia hanya untuk simpanan Seth & Luna," jelasnya.

Mila atau nama sebenarnya Noorsyarmilla Jirin diminta mengulas tentang gambar dirinya yang dikatakan kurang sopan tersebar di laman sosial.

Klik untuk gambar besar

Gambar tersebut menjadi tular selepas netizen memberi komen negatif dan menganggap aksi Mila tidak sesuai dengan imejnya sebagai seorang wanita muslimah.

"Saya sudah pun meminta pereka fesyen Seth & Luna untuk padamkan gambar tersebut di Instagram mereka kerana ia tidak sesuai untuk tontonan khalayak. Malangnya ia sudah tular ke media sosial lain.

"Saya mohon maaf kepada pihak yang tidak selesa dan marah. Saya akui gambar tersebut tidak sepatutnya diambil," katanya.

Tambah Mila lagi, dia akan lebih berhati-hati untuk bergambar biarpun sekadar untuk simpanan peribadi.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


4 TAHUN MENANTI - HETTY SARLENE SELAMAT BERSALIN BABY BOY, 'LANDON ALEXANDER OAKES'

"Dia disini. 28/01/21 3.25 petang, bayi ajaib kami dilahirkan ke dunia ini. Beratnya 3.2 kg (kilogram). Kami ingin memperkenalkan jejaka tampan kami, Landon Alexander Oakes.

"Segala kesakitan, tidur malam tak lena, hampir 16 jam dalam bilik bersalin, dua ke tiga minit mengalami kontradiksi penuh tekanan, teran, rasa ingin muntah dan berbaloi," demikianlah tulis penyanyi Hetty Sarlene yang berkongsi berita gembira dimana dia kini bergelar seorang ibu apabila anak sulungnya selamat dilahirkan semalam.

Hetty, 37, yang mengumumkan perkara tersebut pada hari ini menerusi laman Instagram miliknya itu selamat melahirkan cahaya mata lelaki yang diberi nama Landon Alexander Oakes di sebuah hospital di Singapura.

Klik untuk gambar besar

Kata Hetty, dia sangat bersyukur kerana kesakitannya menahan kontraksi selama lebih 16 jam berbaloi selepas kehadihan bayi sulungnya yang sudah lama dia dan suami nantikan.

Pada Julai tahun lalu, Hetty berkongsi khabar gembira dia hamil selepas empat tahun mendirikan rumah tangga dengan suami iaitu Dani atau nama sebenarnya Daniel Oakes. Pasangan itu mendirikan rumah tangga pada 23 Julai 2016.

Penyanyi yang pernah popular dengan lagu 'Sangsi Asmara' dan 'Demi Cinta Kita' itu kembali memeriahkan industri hiburan tempatan selepas hampir beberapa tahun menyepikan diri setelah menyertai program Gegar Vaganza musim kelima (GV5) pada 2018.

www.myartis.com / Sumber & foto: Rotikaya, Harian Metro & Instagram Hetty Sarlene

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKSI SYATILLA MELVIN 'TERJAH' SUAMI SELEPAS SOLAT TERIMA KRITIKAN

Menerusi perkongsian di laman Instagram, pelakon Syatilla Melvin telah memuat naik video dimana dia bersama suaminya, Shaheizy Sam sedang solat berjemaah.

Melihat pada video tersebut, selepas selesai solat, Syatilla telah menerjah suaminya dan seolah menghidu bahagian leher Shaheizy.

"Yang makmummmm tu punnnnn. Dia punyaa bauu tuu bedesuppp sampai dalam hatii," tulis Syatilla.

Difahamkan, video tersebut adalah untuk mempromosikan produk wangian yang bakal dilancarkan tidak lama lagi.

Klik untuk gambar besar

Bagaimanapun, video berkenaan telah menimbulkan rasa kurang senang netizen susulan tindakan pasangan itu menggunakan solat sebagai konten serta mendakwa seperti mempermainkan agama.

Tidak kurang juga, ada yang mempersoalkan adakah tidak ada idea lebih baik untuk menghasilkan konten.

Bagaimanapun, Syatilla dilihat menutup ruangan komen video tersebut selepas ia mengundang kecaman ramai.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HATTAN ENGGAN KOMEN

Meskipun pelbagai kontroversi melanda penceraiannya dengan Farah Asyikin Othman pada 19 Januari lalu, penyanyi Hattan atau nama sebenarnya Mohd Shukri Shahabudin, 48, tetap tenang dan enggan memberi sebarang komen tentang punca ia melafazkan talak satu.

Menurut penyanyi lagu Biso Bonar itu, setelah melalui detik yang sukar itu, tibalah masanya dia meneruskan kehidupan dan menguruskan perniagaannya seperti biasa.

"Tiada lagi kenyataan akan dibuat berhubung dengan isu ini (cerai) lagi. Saya cuma nak relaks sahaja dan menjalani kehidupan seperti biasa," kata Hattan dipetik sebagai berkata.

Harapkan panas hingga ke petang, rupanya hujan di tengahari...

Baru-baru ini, Hattan melafazkan cerai terhadap Farah di hadapan Hakim Abdul Rashid Ramli sekitar pukul 11.30 pagi di Mahkamah Rendah Syariah Kuala Pilah, Negeri Sembilan selepas hanya dua bulan mendirikan rumah tangga.

Majlis perkahwinan mereka yang berlangsung pada 11 November tahun lalu itu dibuat secara tertutup dengan kehadiran tetamu yang terhad di kediaman Hattan di Seri Menanti, Negeri Sembilan.

Namun begitu, penceraian Hattan menimbulkan seribu teka-teki apabila tersebar gambar wanita mirip Farah sedang berpelukan dengan seorang lelaki di atas katil. Selain gambar, beberapa salinan email mengenai gugur bayi yang diletakkan di sebuah laman blog turut menjadi tatapan umum sekaligus mengaibkan bekas isterinya.

Dan bila diajukan persoalan itu, seperti dijangka Hattan enggan mengulas lanjut tentang isu gambar yang diperkatakan.

Bagaimanapun, Hattan mengakui tidak serik untuk berkahwin lagi sekiranya Allah menemukan jodoh untuknya dimasa depan.

"Serik atau tidak, semua itu kerja Tuhan dan Dia yang tentukannya. Saya tiada hak untuk berkata demikian (serik).

"Perancangan saya seterusnya, saya mahu main golf'," seloroh Hattan seolah mahu menenangkan hatinya yang penuh gelora.

Untuk info bersama, sebelum berkahwin dengah Farah, Hattan pernah mendirikan rumahtangga dengan wanita lain tetapi jodohnya tidak panjang. Hasil perkahwinan itu, Hattan telah dikurniakan seorang anak lelaki bernama Adam Eiman, yang kini telah berusia 13 tahun.


HAZIQ AF4 NIKAH JUMAAT INI

Siapa yang tidak kenal dengan pelajar Akademi Fantasia musim ke-4 yang mempunyai suara merdu, kalau bukan Haziq Rosebi.

Dengan khabarnya, Haziq bakal menamatkan zaman bujangnya Jumaat ini bersama gadis pilihannya, Maisarah Mohd Sidki.

Difahamkan, majlis pernikahan mereka akan diadakan sekitar jam 8 malam di rumah pengantin perempuan di Taman Setiawangsa. Keesokan harinya mereka akan bersanding di sebuah dewan di Taman Melawati.

Klik gambar untuk size besar

Haziq dan Maisarah yang bercinta hampir empat tahun itu telah bertunang pada 23 November tahun lalu.

Pada majlis pernikahan itu nanti, Haziq akan menyerahkan mas kahwin berjumlah RM300 dan sembilan dulang hantaran berbalas tujuh daripada pengantin perempuan.

Pasangan ini akan diraikan sekali lagi pada 7 November hadapan di kampung halaman Haziq di Melaka.

"Insya-Allah saya sudah bersedia untuk memikul tanggungjawab sebagai suami. Kehidupan saya nanti pastinya akan bertukar 360 darjah.

"Harap semuanya akan berjalan lancar. Adalah serba sedikit pihak yang sudi menaja termasuklah Qaseh Aswana Bridal di Sentul.

"Konsep majlis nikah nanti macam pernikahan orang lain. Cuma majlis sanding sahaja kami pilih tema moden, ujar Haziq dipetik sebagai berkata.

Dalam pada itu, Haziq juga memberitahu bahawa pada hari Isnin depan, dia dan isterinya akan berbulan madu di Bali. Ia tajaan JetWorld Holidays Travel & Tour Sdn Bhd.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AL-FATIHAH - BAPA AYU DAMIT KEMBALI KE RAHMATULLAH

Takziah kami ucapkan kepada penyanyi dan usahawan Ayu Damit atas pemergian bapanya, Damit Osiri yang meninggal dunia hari ini. Berita duka tersebut dimaklumkan Ayu menerusi laman Instagram miliknya sejam yang lalu.

Difahamkan, Allahyarham menghembuskan nafasnya yang terakhir di kediaman keluarga di Sabah pada usia 72 tahun. Ayu memaklumkan perkara tersebut menerusi satu posting terkini di Instagram. Ayu pada masa sama turut menitipkan dedikasi buat arwah bapa tercinta.

"ASSALAMUALAIKUM... DUKACITA NYA AYU MAKLUMKAN BAHAWA BAPA AYU DAMIT BIN OSIRI TELAH MENINGGAL DUNIA SEBENTAR TADI DI RUMAH.... Terima kasih pda semua yang selama ini mendoakan bapa ayu...

Klik untuk gambar besar

"Pada hari JUMAAT yang mulia ini bapa telah pergi buat selamanya... Semoga bapa ditempatkan dikalangan orang orang yg beriman.... amin.

"TERIMA KASIH atas segala jasa mu bapa yang selama ini memelihara dan menyanyangi ku dari kecil hingga kesaat terakhir mu...
ayu berharap suatu hari kita akan berjumpa d syurga nnt... amin ya rabbal alamin

Sebelum ini, media melaporkan bapa Ayu pernah dimasukkan ke hospital selepas tidak sedarkan diri.  Allahyarham menghidap penyakit kanser otak tahap empat dan dimaklumkan ia sudah merebak ke bahagian paru-paru.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SUKA TENGOK ORANG HAPPY... MEREKA AKAN DOAKAN KITA" - CIK B SERONOK KONGSI REZEKI

"Saya bersyukur Allah hantar saya untuk bantu mereka yang memerlukan. Suka tengok orang happy... apabila kita berikan sesuatu dan mereka hargainya, mereka akan doakan kita pula," itulah kata anak kepada usahawan kosmetik, Datuk Seri Vida iaitu Cik B.

Bercerita tentang misi bantuan yang dilakukan bersama adiknya iaitu Kacak atau Muhammad Eric Zaquan, 14, penyanyi lagu 'Tolonglah' itu berkata mereka cuba membantu masyarakat di sekitar Ipoh, Perak.

Cik B atau nama sebenarnya Edlynn Zamilleen Muhammad Amin, 16, memberitahu dia menggunakan wang simpanannya sendiri bagi memberi barang keperluan asas kepada mereka yang memerlukan.

"Alhamdulillah, walaupun tak seberapa tapi CIKB & KACAK rasa berbesar hati dapat membantu. Insyallah perjuangan ini akan diteruskan & diperluaskan lagi. Doakan CIKB & KACAK ye. TERIMA KASIH," tulis Cik B di laman Instagram milkknya.

Klik untuk gambar besar

Sementara itu, ramai yang masih terasa hati dengan kata-kata Datuk Seri Vida berhubung inisiatif kibarkan bendera putih. Malah anak gadisnya sendiri turut mengakui kenyataan ibunya itu agak kasar.

"Mama dengan pendapat mama, saya dengan pendapat saya. Tapi maksud dia sampai bila nak harapkan bantuan, kena fikirkan jalan keluar. Cuma saya rasa cara mama cakap dengan dialek Kelantan tu memang agak kasar," ujarnya.

Sebelum ini, Vida dikecam teruk apabila menegur masyarakat agar tidak malas dan semata-mata menunggu bantuan serta mengibar bendera putih untuk keluar daripada kesempitan sepanjang PKP.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERSYUKUR DIBERI PELUANG - EMMA BERDOA TEMUI JODOH DAPAT MEMBIMBINGNYA

"Saya percaya, setiap yang berlaku pasti ada hikmahnya. Semua itu saya anggap sebagai proses pembelajaran dan paling penting, saya terus memandang hari depan. Dalam meniti hidup, pasti akan ada titik hitam yang kita lalui, namun ia tidak pernah membuatkan saya berhenti daripada berusaha menjadi insan lebih baik.

"Alhamdulillah, saya masih diberikan ruang untuk mencari rezeki sebagai anak seni dan tetap disayangi peminat, terutama Emanizers," ujar pelakon Emma Maembong yang menyifatkan setiap episod mencabar yang dilalui sebagai proses mematangkan diri, iarpun perjalanannya sepanjang 2019 dilingkari pelbagai kontroversi.

Emma berkata, dia banyak belajar daripada kontroversi yang berlaku, malah bersyukur masih diberikan Allah peluang mengecap kemanisan ketika diri pernah tewas dengan dugaan. Pemilik nama sebenar Fatimah Rohani Ismail, berkata dia juga tidak kesal apabila ditakdirkan masih sendiri selepas beberapa episod percintaan yang dilalui berakhir dengan perpisahan.

Klik untuk gambar besar

Akur tuah belum menyebelahi untuk bertemu cinta sejati, Emma berkata, sama seperti wanita lain, dia turut berdoa dipertemukan dengan lelaki yang dapat membimbingnya ke jalan yang baik: "Saya tidak memilih dalam berkawan, cuma ketika ini, saya dahulukan fokus untuk mencari rezeki. Saya belum puas berlakon dan berharap dapat menambah ilmu untuk memperbaiki diri dalam bidang ini".

Nama pelakon itu kembali menjadi sebutan ramai apabila lakonannya dalam drama, 'Cemburu Seorang Perempuan' mendapat pujian. Watak antagonis yang dibawa kakak kepada Chacha Maembong itu berjaya membuat penonton membencinya, sekali gus membuktikan sisi berbeza Emma sebagai pelakon.

"Saya mahu keluar dari zon selesa dan terus mencabar diri. Saya cuba elakkan watak klise, tetapi tidak menolak, jika masih diberi kepercayaan membawa watak baik," kata Emma yang sekali lagi bakal digandingkan dengan Alvin Chong dalam drama 'Tolong Sempurnakan Cerita Mami' selepas mereka sebelum ini digandingkan dalam drama 'Awak Suka Saya Tak?'.

www.myartis.com / Sumber & foto: Berita Harian & Instagram Emma Maembong

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELESA HIDUP MEMBUJANG - TONY EUSOFF ENGGAN TERLALU FIKIR

"Sejujurnya saya sangat selesa membujang begini, perancangan nak kahwin itu sudah 'ke laut'... apa saya boleh kata, hidup bujang begini tak stres dan lebih seronok.

"Perkahwinan bukan matlamat saya lagi, kalau orang kata hidup single ini buatkan kita jadi stres, kita tak tahu orang yang dah kahwin pun ada tekanannya. Nak fikir fasal isteri lagi, anak-anak lagi.

"Sama saja stres! Jadi biarlah saya bujang begini dulu, senang bergerak kesana-sini," kata pelakon Tony Eusoff yang memberitahu dia lebih selesa hidup membujang dan enggan terlalu memikirkan tentang jodoh atau perkahwinan.

Meskipun tanpa pasangan, Tony atau Anthony Joseph Anak Hermas Rajiman, 41, berkata, dia melalui hari-hari mendatang dengan penuh gembira.

Klik untuk gambar besar

Dalam pada itu, Tony bersyukur kerana ibunya sangat memahami dan tidak pernah mendesak supaya mendirikan rumah tangga.

"Emak tak pernah menekan atau bertanya mengenai perkahwinan, dia sangat memahami dan mengerti situasi saya.

"Selalunya yang bertanya ini hanya orang luar sahaja, selagi keluarga saya faham itu sudah memadai dan membuatkan saya bahagia," katanya yang kini mula aktif dalam bidang perniagaan makanan.

Tony berkecimpung dalam bidang perniagaan dengan membuka kiosk menjual sosej di Taman Tun Dr. Ismail, Kuala Lumpur.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AZNIL NAWAWI DI MEKAH

Gambar terbaru Aznil ketika berada di Mekah...!Photo Copyright: Aznil Hj Nawawi(\__/)(='.'=)(")_(")myartis 2008


15 GAMBAR 'THE WEDDING RECEPTION OF MIRA & WAN EMIR'

Pasangan pengantin ni nampak berseri-seri di majlis resepsi mereka yang pertama.

Apa lagi nak dikata... mereka memang cantik dan handsome. Bagai pinang dibelah dua!

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADI PUTRA KONGSI MESEJ 'PANAS' ISTERI KEDUA DI IG

Kita semua sedia maklum bahawa pelakon Adi Putra sudah tiada kaitan lagi dengan kedua-dua isterinya, Aida Yusof dan Norshahida.

Apabila ditanya mengenai punca beliau mengambil tindakan yang agak drastik dan mengejutkan ramai pihak, Adi bagaimanapun sehingga hari ini masih berkunci mulut berhubung isu itu.

Namun baru-baru ini, Adi telah berkongsi mesej isteri kedua menerusi laman Instagram miliknya.

Klik untuk gambar besar

Melihat pada mesej di dalam gambar yang dimuatnaik oleh Adi itu, Norshahida mengucapkan terima kasih kepada pelakon itu yang akhirnya menunjukkan perangainya yang sebenar.

Norshahida juga memberitahu rasa cintanya sudah tiada dan hanya ada kebencian di dalam hatinya kini terhadap Adi.

Menyedari isu ini sudah hangat, Adi akhirnya mengambil tindakan dengan memadam gambar berkenaan.

Buat kami, Adi cubalah menyelesaikan setiap masalah bersama isteri-isterinya dengan baik. Janganlah api berlawan dengan api kerana ia hanya akan memburukkan keadaan.

Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


ISU 'NURSE': INDIVIDU NAK RACUN MAK -  LINDA RAFAR LAPOR POLIS

Disebabkan permintaan untuk membantu menukar cadar ibunya yang terkena najis tidak diendahkan dari jam 3 pagi hingga 1.30 petang kelmarin, penyanyi Linda Rafar telah mengambil keputusan dengan membuat aduan dan berjumpa Pengarah dan Timbalan Pengarah Hospital pagi semalam.

Sebelum ini, Linda atau nama sebenarnya Azlinda Rafar, 40, meluahkan rasa kecewa terhadap layanan buruk diberikan sekumpulan jururawat di sebuah hospital di Shah Alam yang menempatkan ibunya, Rasimah Abd Rahman, 73.

"Alhamdulillah, pertemuan pagi tadi positif dan mereka turut memanggil ketua jururawat wad berkenaan. Mereka memandang serius aduan ini dan akan menyiasat.

"Saya juga menyerahkan bukti berbentuk gambar dan video membabitkan jururawat terbabit kepada mereka untuk tindakan selanjutnya.

"Selepas pertemuan itu, mereka terus buat lawatan ke wad. Alhamdulillah, hari ini pesakit di wad itu mendapat layanan istimewa daripada jururawat bertugas. Masing-masing laju buat kerja," katanya.

Klik untuk gambar besar

Status yang dimuatnaik Linda di Instagram Story semalam itu tular hingga mendapat pelbagai maklum balas pengikut. Kebanyakan mereka berkongsi pengalaman dilalui membabitkan jururawat bertugas.

"Selama mak dalam wad, segalanya berjalan lancar. Ditambah pula saya turut mendapatkan khidmat pembantu bagi membantu kami adik beradik.

"Cuma semalam, saya hanya minta tolong untuk bantu tukar cadar yang terkena najis sebab tangan mak masih ada 'wire'. Kalau ada bantuan daripada jururawat, ia lebih bagus.

"Sebab mereka lebih arif. Bukan suruh cuci najis pun. Tapi malangnya permintaan saya tidak diendahkan. Lebih kurang jam 1.30 petang baru ada yang datang dalam keadaan yang tak ikhlas sambil tendang pintu dan tong sampah.

"Apabila saya tularkan perkara ini, pandai pula perli saya. Saya berani kerana benar. Tidak kisahlah orang nak kutuk saya sekalipun," ujarnya.

Menurut Linda, tindakannya itu sekali gus mewakili suara hati pesakit dan ahli keluarga yang menerima nasib sama seperti dirinya.

"Selama ini mungkin mereka tak tahu nak mengadu kepada siapa. Jadi, apa saya buat ini buat untuk mak saya saja, tetapi mewakili orang lain yang melalui pengalaman sama di wad itu.

"Sebelum ini pun, saya menyaksikan sendiri bagaimana jururawat berkelakuan kurang ajar dengan pesakit. Apabila ia terkena pada saya sendiri, ini cara terbaik untuk tegur sikap mereka

"Jangan ingat kami artis boleh diperlakukan macam itu saja. Kami juga manusia biasa, ada hati, perasaan dan tahap kesabaran," tuturnya.

Dalam masa sama, Linda juga sudah membuat laporan polis di Bukit Aman berhubung ugutan diterima daripada seorang individu yang ingin meracun dan membunuh ibunya jika tidak berhenti daripada menularkan isu berkenaan.

"Saya buat laporan atas nasihat polis. Mereka juga akan buat siasatan berkenaan perkara ini. Paling penting sekarang, saya mahu jururawat berkenaan minta maaf secara terbuka di laman sosial masing-masing atau berjumpa saya dengan mengakui kesilapan mereka.

"Hari ini saya jumpa mereka lagi. Mungkin syif kerja mereka belum waktunya," katanya yang merupakan ahli kumpulan Elite.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SCAN TAK NAMPAK - INSTINCT TAUKE KATA PEREMPUAN

Pelawak Tauke Jambu yang bakal menimang cahaya mata tidak lama lagi itu memberitahu bahawa isterinya, Nadia Mohd Effendi ini berubah menjadi seorang yang sensitif.

Tauke berkata isterinya yang kini hamil enam bulan itu dilihat lebih beremosi selepas hamil.

"Emosi dia cepat terganggu sekarang dan terlau sensitif jika ditegur. Silap sikit, pasti dia akan cepat marah dan meninggikan suara.

"Jadi sebagai suami saya memahami perubahan itu kerana pembawakan budak dan saya cuba tidak mengguriskan hatinya," katanya.

Klik untuk gambar besar

Apabila ditanya mengenai jantina anaknya itu, Tauke memberitahu ketika pemeriksaan ultrasound doktor tidak dapat mengesannya.

"Masa scan tu doktor tak nampak alat kelaminnya, tapi saya rasa baby girl sebab instinct saya kuat mengatakan dia hamil anak perempuan.

"Instinct ni saya tak boleh nak jelaskan bagaimana tapi sebagai suami dan bapa saya dapat rasa," ujarnya yang mendirikan rumah tangga dengan Nadia pada 9 Disember 2017.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NEELOFA: "SAYA BUKANNYA BOLEH SOROK SEHINGGA PENGHUJUNG"

"Saya mahu membiarkan orang bercakap. Sebelum ini, saya ada mengatakan orang akan nampak perubahan fizikal saya. Jadi, tidak perlulah saya nak umum apa-apa. Perlahan-lahan orang akan nampak, saya bukannya boleh sorok sehingga penghujung.

"Bagaimanapun, saya bersyukur apabila gambar itu tular, orang ramai mendoakan yang baik-baik buat saya, Alhamdulillah," ujar selebriti popular, Noor Neelofa, 32, yang tetap memilih mengunci mulut berhubung spekulasi berbadan dua.

Isteri kepada pendakwah bebas dan pelakon, Haris Ismail atau PU Riz itu lebih selesa membiarkan peminat yang melihat gambarnya membuat penilaian sendiri. Bagaimanapun, Neelofa berkata, dia menghargai ramai yang memberikan doa baik-baik buatnya.

Gambar Neelofa menghadirkan diri ke pertunjukan fesyen jenama terkenal bersama adiknya, Ameera Khan meraih perhatian ramai apabila menampakkan perut kian membesar. Menerusi gambar itu, ramai memuji kecantikan Neelofa sebagai bakal ibu, malah mendoakan yang baik-baik buatnya.

Klik untuk gambar besar

Mengulas mengenai impian cahaya mata, Neelofa atau nama sebenarnya, Noor Neelofa Mohd Noor berkata, dia berdoa dikurniakan zuriat yang baik dan menyenangkan.

"Sudah tentu apabila bercakap mengenai zuriat, saya mahu melahirkan zuriat yang baik akhlak, beriman, ikut suruhan dan perintah Allah serta Rasul. Kerana anak yang baik bakal menyenangkan ibu bapa nanti. Jadi, pastinya saya mahukan anak yang boleh dibentuk, senang dijaga dan beradab.

"Dunia sekarang terlalu terdedah, jadi sangat berisiko untuk setiap ibu bapa yang membesarkan anak. Saya sendiri tidak tahu apa akan jadi di luar nanti. Jadi, kena banyak berdoa agar zuriat dilahirkan menjadi anak yang baik. Bukan luaran semata-mata, tetapi juga dalaman," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"NETIZEN TAK FAHAM AYAT 'STAY SHARP' YANG SAYA CAKAP" - SHARNAAZ

Berhubung komen yang ditinggalkan di ruangan Instagram (IG) bekas teman lelaki pelakon Alya Iman iaitu Mahathir Mohd, pelakon Sharnaaz Ahmad menyatakan netizen telah salah faham. Kata Sharnaaz, sebagai seorang kawan dia akan berada di sisi untuk memberi sokongan terutamanya ketika dalam kesusahan.

"Netizen tak faham dengan ayat 'stay sharp' yang saya cakap tu. Bila dah buat salah, kita kena hadap. Macam mana pun dia masih kawan saya. Takkan kita nak biar kawan kita. Kawan jenis apa macam tu? Masa dia senang kita ada dengan dia, masa dia susah kita buat apa? Lari ke sembunyikan diri?

"Itu bukan saya walaupun ada orang pernah buat saya macam tu. Ibu bapa saya tak pernah ajar macam tu. Kalau netizen nak kecam saya pun dah 12 tahun saya kena. Tak rasa apa, dah biasa sangat. Yang penting kita mendoakan orang dan kita pun buat benda sama," katanya.

Sebelum ini, Sharnaaz telah memberi kata-kata semangat di salah satu entri IG Mahathir: "Stay sharp brother.. Jadi seperti lelaki dan saya tahu anda boleh menangani ini dengan bijak. Sayang awak kawan," tulis Sharnaaz.

Sementara itu, tegas pelakon filem 'Polis Evo 3' dia tidak berkawan berdasarkan harta kekayaan seseorang itu: "Saya kawan dengan semua orang. Kalau saya ambil kesempatan dah kaya raya sekarang ni. Saya orang biasa. Mati pun guna kain kapan, tak ada kain beropol-ropol," katanya lagi.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PANGGILAN & MESEJ TAK JAWAB - NOORKUMALASARI BIMBANG KEADAAN KAK NITA

"Saya tak pasti sama ada dia sudah bertukar nombor telefon kerana panggilan daripada adik-beradik yang lain juga tidak berjawab.

"Sebelum ini, sesekali dia ada menghubungi kakak saya yang lain memaklumkan perkembangan terbarunya. Ia sedikit-sebanyak melegakan saya," kata pelakon dan penyanyi popular era 1970-an dan 1980-an, Noorkumalasari.

Akui Noorkumalasari, beliau berasa bimbang dengan perkembangan terkini kakaknya yang juga penyanyi popular Anita Sarawak apabila terputus hubungan sejak kebelakangan ini.

Klik untuk gambar besar

Noorkumalasarii, 61, ketika ditemui berkata, dia ada menghantar ucapan ulangtahun kelahiran kepada Anita menerusi aplikasi WhatsApp pada Mac lalu, tetapi langsung tidak dibalas.

Anita meninggalkan pentas seni tanah air pada 2013 apabila membuat keputusan untuk kembali ke Las Vegas, Amerika Syarikat (AS) bersama suaminya yang juga warga Britain, Mohamad Mahathir Abdullah bagi memulakan kehidupan yang lebih privasi dan tertutup.

Anita dilaporkan sudah bersara daripada bidang nyanyian dan kini memberi tumpuan kepada perniagaan hartanah di AS.

Dalam pada itu, Anita juga dikhabarkan sudah bertudung. Bagaimanapun, Noorkumalasari berkata yang beliau pernah bertanya kepada Anita mengenai perkara itu, tetapi penyanyi itu menafikan dia sudah bertudung.

Sebagai seorang adik, Noorkumalasari mendoakan yang terbaik buat Anita dan berharap kesihatannya terpelihara.

"Saya berharap semoga dia sihat di samping suaminya. Paling penting walaupun di negara orang, dia tetap berpegang pada landasan agama Islam.

"Kita kena sentiasa ingat Allah kerana Dia yang beri hidayah untuk kita. Saya sentiasa mendoakan supaya kakak berubah," ujarnya yang baru selesai membintangi telefilem 'Pintu No 9' yang mengangkat kisah bapanya yang juga pelakon legenda, Allahyarham Datuk S Roomai Noor.

Difahamkan, kawan baik Anita pernah mencarinya di Las Vegas tetapi gagal mengesan Anita.

Anita adalah anak hasil perkahwinan Roomai Noor dengan Allahyarham Siput Sarawak.

Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


AL-FATIHAH - BAPA NORYN AZIZ KEMBALI KE RAHMATULLAH AKIBAT BARAH HATI TAHAP 4

Penyanyi Noryn Aziz menerusi laman Instagram miliknya telah berkongsi berita duka apabila bapanya iaitu Abd. Aziz Mohd Dali telah meninggal dunia akibat penyakit barah hati tahap empat, kira-kira pukul 2.30 petang Khamis.

Menurut Noryn atau nama sebenarnya Norazmahwati Abdul Aziz, 45, Allahyarham bapanya itu menghembuskan nafas terakhir di kediaman mereka di Shah Alam, Selangor.

"Dukacitanya dimaklumkan ayah kesayangan saya telah kembali ke rahmatullah petang ini di rumah keluarga kami. Meninggal dunia pada pukul 2.30 petang di kediaman di Shah Alam, Selangor disebabkan liver cancer stage 4.

Klik untuk gambar besar

"Al-Fatihah buat ayah tersayang," kata Noryn yang menerima banyak ucapan takziah dan doa daripada pengikut serta rakan-rakannya.

Tambah Noryn, jenazah disolatkan selepas Isyak di Surau Rahaiyatul Firdaus, Alam Budiman U10, Shah Alam dan kemudian dikebumikan di Tanah Perkuburan Islam Kg Budiman Meru, Klang Selangor.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 PHOTO - ENGKU EMRAN & ALEESYA SAMBUT MERDEKA

Gambar Engku Emran Engku Zainal Abidin dan anaknya Engku Aleesya menyambut Hari Merdeka baru-baru ini dari atas jambatan yang berlatar belakang KLCC.

Nampaknya sudah menjadi kebiasaan dua beranak ini keluar bersama secara duo. Bilalah agaknya mereka akan keluar 'bertiga?'. Heh.

Klik untuk imej besar...


"JANGAN SERANG SESIAPA..." - ISAAC VOO TERSINGKIR BIG STAGE 5, JURI SELAMATKAN NAUFAL AZRIN

"Populariti awak dikenali, tetapi nyanyian kena seiring dengan populariti. Malam ini paling tak sedap. Banyak flat, stamina tak ada. Bila dah tahu ada kehendak kena menari awak kena fit, banyak bergerak tapi awak tak ada stamina itu.

"Kita tak nak populariti hanya sekadar muka. Untuk saya perbaiki bukan lebih mengenali. Bakat datang dulu baru rupa," komen juri tetap program Big Stage (BS5) iaitu Ajai selepas persembahan Isaac Voo, 28, dimana dia berkata, penyanyi kumpulan KPOP itu mempunyai populariti yang bagus namun nyanyian tersebut tidak setanding popularitinya.

Komen yang diberi juri itu merupakan yang komen terakhir buat Isaac apabila perjalanan anak kelahiran Kota Kinabalu, Sabah, itu di pentas Big Stage 5 (BS5) terhenti apabila diumumkan sebagai peserta pertama tersingkir pada minggu kedua yang berlangsung pada malam Ahad, selepas juri menggunakan Imuniti X bagi menyelamatkan salah seorang peserta iaitu Naufal Azrin.

Klik untuk gambar besar

Bertemakan Lagu-Lagu Rancak, Up Beat, Isaac yang menyampaikan lagu 'Terhangat Di Pasaran' dimana ia pernah dipopularkan oleh Kumpulan KRU itu menjelaskan, faktor kesihatan menjadi punca dirinya gagal melakukan persembahan terbaik. Meskipun kecewa kerana gagal meneruskan saingan dalam program berkenaan, Isaac berkata, dia sudah berusaha sehabis baik, namun rezeki itu tidak memihaknya.

"Sebenarnya masa latihan dua hari lepas saya memang tiada suara, jadi hari ini saya tak dapat lakukan terbaik. Sayang sebab minggu depan saya nak tunjuk Mk yang lain tapi tak kesampaian. Tapi hari ini walaupun saya tak sihat tapi saya janji dengan diri sendiri untuk buat persembahan terbaik," kata Isaac turut memberitahu, dia sedikit keliru mengenai konsep penyingkiran program berkenaan, bagaimanapun penyanyi itu tidak menyalahkan pihak juri sekali gus percaya ada sebab keputusan itu dilakukan.

"Markah saya paling rendah, masa tahu Naufal tersingkir saya terkejut. Bila juri kata nak guna Imuntiti X, saya keliru dengan situasi itu. Bila cakap nak guna Imuntiti X barulah saya sedar saya yang tersingkir. Tapi saya percaya juri pilih saya atas sebab tersendiri, mereka pasti tak akan buat keputusanyang tak sepatutnya. Jadi saya terima dan akan buat lebih baik lain kali.

"Saya minta maaf kepada peminat saya sebab mereka selalu undi saya tapi tak apa ini bukan pengakhiran. Saya akan buat lebih baik lagi. Saya harap peminat saya tak sedih sebab ini adalah adat ada turun dan naik, saya okay dan saya harap peminat pun okay. Isaac akan bukitkan mampu menyanyi dengan baik.

"Walaupun saya tersingkir tapi jangan serang sesiapa, saya akan buktikan pada Abang Ajai yang saya boleh menyanyi. Saya tidak berkecil hati, dia di sana sebagai juri jadi saya terima segala komen dengan hati terbuka. Ini adalah sebab kenapa saya sertai Big Stage untuk dengar mana yang perlu saya baiki," jelas Isaac yang berharap peminatnya tidak menyerang juri mahupun Naufal yang dikatakan menjadi punca dia tersingkir.

Selain Isaac, Naufal dan Afuahanie antara perserta yang mendapat markah terendah untuk minggu kedua ini. Manakala Nadeera, Waode dan Putera Muhammad antara tiga yang tertinggi dengan markah 85.67 peratus, 84 peratus dan 68.67 peratus.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::

var linkwithin_site_id = 887635;


"SAYA MASIH LAGI PENTINGKAN ETIKA & KEBERKATAN" - WANY HASRITA  NAFI JUAL BARANG PERCUMA

Penyanyi Wany Hasrita telah menerima kecaman netizen yang menuduhnya menjual semula pakaian percuma yang diterima atas kapasiti seorang selebriti, gara-gara menjual baju-baju terpakai baru-baru ini.

Wany atau nama sebenarnya Nurshazwany Hasrita Hasbullah, 28, menjelaskan, koleksi baju yang dijual itu adalah barangan peribadi yang dibeli sendiri.

Malah, beberapa baju bertanda 'sample' atau contoh yang terdapat dalam akaun @prelovestillinlove miliknya itu juga merupakan baju model yang dibeli di sesebuah butik.

"Salam, semua barang pre-loved di @prelovedstillinlove semua barang yang saya beli. Tak pernah dan tak akan pernah jual barang yang saya dapat percuma.

"Sample (contoh) yang dimaksudkan adalah baju sample yang dipakai sewaktu sesi fotografi produk (baju model) yang ada satu saiz sahaja dan dijual di butik tersebut.

Klik untuk gambar besar

"Dan satu-satunya saiz yang sesuai dengan saya tanpa perlu ubah suai. Lepas itu sekarang dah tak muat dan saya nak let go la," kata Wany.

Penyanyi lagu 'Terlalu Memuja' itu tampil menjelaskan perkara tersebut di InstaStory miliknya selepas menerima mesej daripada individu yang kurang senang dengan perkara itu.

"Dapat barang percuma lepas itu jual kat orang, hebat-hebat permainan. Jelas kat situ *** sample," tulis individu tersebut.

Dalam pada itu, Wany memberitahu individu tersebut tidak perlu berasa bimbang kerana dia masih menjaga dan mementingkan etika serta keberkatan dalam setiap apa yang dilakukannya: "Jangan risau, saya masih lagi mementingkan etika dan keberkatan," ujarnya.

www.myartis.com / Sumber & foto: mStar & Instagram Wany Hasrita

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEPAS EPIK HIGH - YUNA BAKAL BERKOLABORASI DENGAN JAY PARK PULA?

Semua mengetahui mengenai kejayaan kolaborasi penyanyi antarabangsa Yuna bersama dalam album terbaru Epik High dan kini isterinya kepada Adam Sinclair itu seakan memberikan gambaran beliau bakal berkolaborasi dengan rapper terkenal Korea Selatan, Jay Park.

Yuna yang kini berada di Seoul, Korea memuatnaik foto dirinya bersama Jay Park menerusi akaun Instagramnnya. Menguatkan lagi spekulasi berkenaan, Jay Park turut memuatnaik gambarnya bersama dengan Yuna dari sudut yang berlainan di sebuah studio rakaman.

Rata-rata peminat mengharapkan kolaborasi antara kedua-dua penyanyi ini akan terjadi dalam masa terdekat. Sama-sama kita nantikan kejutan daripada Yuna dan Jay Park, tentunya gabungan mereka akan menghasilkan karya yang gempak.

Klik untuk gambar besar

www.myartis.com / Sumber & foto: Beautifulnara, Instagram Yuna & Jay Park

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BLACK SELAMAT JALANI PEMBEDAHAN MASUK BESI DALAM TANGAN KIRI

Selepas mengalami patah akibat kemalangan motosikal lasak, penyanyi Black, 32, kelmarin telah selamat menjalani pembedahan memasukkan besi ke dalam tangan kirinya selepas patah akibat kemalangan motosikal lasak.

Isterinya, Naquia Yasirah Mohd Khairi atau Cira ketika dihubungi berkata, Black atau nama sebenarnya Hanifah Md Hanafiah kini masih ditahan di hospital.

"Black dimasukkan ke hospital semalam dan malam tadi, dia menjalani pembedahan memasukkan besi itu kira-kira jam 10 malam dan selesai kira-kira jam 1 pagi.

"Sekarang, dia masih berada di hospital Alhamdulillah, keadaannya stabil. Cuma, doktor nasihatkan supaya dia banyak berehat," katanya.

Klik untuk gambar besar

Kata yang mempunyai dua cahaya mata hasil perkahwinan dengan Black, besi itu perlu berada di dalam tangan suaminya sekurang-kurangnya setahun.

"Daripada apa yang doktor beritahu, besi ini perlu berada di dalam tangannya sekurang-kurangnya setahun untuk memastikan tulang yang patah ini kembali pulih. Selain itu, dia juga perlu menjaga pemakanan dan tidak boleh melakukan kerja yang terlalu berat," jelasnya.

Black sebelum ini menjalani rawatan tradisional seperti urutan dan sebagainya, namun tidak berhasil. Penyanyi lagu 'Pok Pet' itu terbabit dalam kemalangan ketika menjalani latihan motosikal lasak di trek baru yang terletak di Petaling Jaya pada 22 April lalu.

www.myartis.com / Sumber & foto: Harian Metro & Instagram Black Hanifah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TAK LEPAS DARI DOSA..." - SAJAT NAFI DITAHAN, TAMPIL MOHON MAAF

"Sepanjang berada di kota suci itu, segala cerita tentang saya adalah tidak benar dan saya tenang sahaja di sana. Saya di sana tak main telefon kerana banyak fokus amal ibadat, memang tak nak tengok... kita di rumah Allah, jadi saya sangat teruja dan nampak berpuluh juta manusia berlari buat ibadah, tak ada masa nak tahu cerita di media sosial.

"Saya tak pandang kiri dan kanan, hanya nak luangkan masa dengan Allah... Alhamdulillah, semuanya dipermudahkan, dari awal sampai akhir tak sangka dipermudahkan sebegitu," jelas usahawan kosmetik, Sajat yang menafikan dakwaan dirinya ditahan pihak berkuasa Arab Saudi susulan kontroversi berpakaian wanita ketika menunaikan umrah.

Menurut Sajat, 35, berita yang tersebar itu adalah tidak benar dan sepanjang berada di Kota Makkah dia menjalani ibadah tersebut dengan tenang tanpa gangguan mana-mana pihak. Sajat atau nama sebenar Muhammad Sajjad Kamaruzzaman berkongsi pengalamannya menunaikan ibadah umrah semasa ditemubual oleh jutawan kosmetik, Datuk Seri Aliff Syukri. Rakaman temubual itu di muat naik di laman Youtube Aliff Syukri Terlajak Laris pada Sabtu.

Ditanya perasaannya sebelum berangkat ke tanah suci itu, Sajat mengakui timbul rasa bimbang dan gementar. Bagaimanapun, setelah menerima nasihat daripada mutawif yang dilantik agensi umrah Albayt Travel, dia berkeyakinan untuk meneruskan niatnya menunaikan ibadah tersebut.

Klik untuk gambar besar

"Pada awalnya saya fikir pelbagai dugaan, saya tertanya betul ke aku nak pergi ni... macam-macam fikir tapi selepas dapat nasihat mutawif dia menenangkan hati saya. Mutawif kami Ustaz Zul saya kenal dari agensi itu dan dia tak pandang rendah pada saya dan banyak bagi nasihat. Alhamdulillah tak ada dugaan, bila sampai sana rasa bersyukur sampaikan saya menangis," katanya.

Dalam pada itu, Sajat berkata kedua ibu bapanya yang turut serta dalam rombongan tersebut bersikap tenang dan tidak ambil pusing dengan kecaman netizen: "Kami dekat sana keluarga semua tenang sahaja, emak saya tak rasa apa-apa. Syukur, mereka pun tak buka internet jadi tak ada rasa gelabah.

"Dalam banyak-banyak travel, inilah yang memberikan 1001 kenangan untuk saya, sangat teruja dan apa yang tengok di sana semua cerita ada dalam Al-Quran. Saya tak lepas dari dosa dan salah, saya tahu walaupun ramai orang tak suka dan hina saya tapi dekat sana saya dapat keinsafan untuk dekatkan diri dengan Allah dan agama," ujarnya.

Sementara itu, menerusi Instagram Aliff Syukri, Sajat dilihat tidak dapat menahan sebak sehingga mengalirkan air mata dan memohon maaf kepada semua pihak. Menurut Sajat, dia tidak mempunyai niat lain untuk ke Makkah selain belajar dan memberi fokus untuk beribadah.

"Saya minta maaf kepada semua jabatan-jabatan, mufti-mufti, ustaz, PU atau sesiapa sahaja alim ulama. Saya minta maaf sangat-sangat. Saya tak ada tujuan apa-apa… Apa pun saya cakap saya dipermudahkan (ketika berada di sana).

"Saya minta maaf bagi pihak mak ayah saya, anak saya rakan-rakan saya, saya minta maaf sangat-sangat. Saya tak boleh nak cakap apa lagi, lagi saya cakap nanti saya lagi dipersalahkan juga… Saya minta maaf," tuturnya.

Dalam pada itu, Sajat juga mengakui dirinya merupakan seorang yang jahil tentang agama: "Walaupun saya rakan dan sahabat datuk namun... Saya dulu memang kurang agama tentang Islam. Sebab tu bila saya pergi sana saya cuba nak dapatkan...

"Saya cuma nak belajar, nak dekatkan diri dengan Islam. Saya dah banyak mencari harta duniawi saya tak ada harta akhirat. Kadang-kadang bila jadi macam ni, saya terfikir apa yang mereka nak, menghukum saya sampai macam ni," jelasnya.

Isu Sajat dilihat berpakaian seperti wanita ketika mengerjakan ibadah tersebut mengundang kecaman netizen sejak minggu lalu. Tindakannya itu ternyata mengundang kemarahan netizen yang rata-ratanya menyifatkan ia sesuatu penghinaan yang dibuat terhadap umat Islam.

www.myartis.com / Sumber & foto: mStar, Astro Gempak, Instagram Aliff Syukri & Sajat

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR - DEMAM & FLU, HAYYAN ANAK FAD DITAHAN WAD

Menerusi laman Instagram Fad Bocey & isteri Syaheera Rahman, salah seorang anak lelaki mereka, Favian Adrazin Hayyan telah ditahan wad di Kedah Medical Center (KMC) Alor Star, Kedah kerana demam dan selsema teruk.

Fad dan isteri juga sempat berpesan kepada peminat dan pengikut di Instagram supaya lebih peka dengan kesihatan anak-anak memandangkan keadaan persekitaran sekarang yang kurang memuaskan.

"Demam and flu teruk anak daddy si Hayyan.. warded pulak daa.. hati-hati semua, jaga anak-anak yee.. sekarang musim budak-budak senang demam.. semoga semua sihat sejahtera hendaknya.. aminn," tulis Fad.

"Doakan Hayyan cepat sihat. Ini yang jadi bila orang cakap jangan gomol, jangan cium, jangan pegang-pegang, jangan dukung-dukung. Bila kita cakap anak kita sensitif mula nak cakap macam-macam. Untuk semua jagalah anak-anak kecik baik-baik. Jangan biar orang pegang sesuka hati. Sebab kita tak tau bersih ka tak orang yang pegang anak kita tu," ujar isteri Fad pula.

Untuk rekod, Fad atau nama sebenarnya Fadzlie Nizam mendirikan rumahtangga dengan Nur Syahirah Abdul Rahman pada Mac tahun lalu dan dikurniakan anak kembar lelaki iaitu Favian Adrazin Hayyan  dan Favian Adrazin Zayyan.

Doa kita semoga anak Fad dan Syaheera cepat sembuh hendaknya.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

Sumber: Fad IG & Syaheera IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MIN YASMIN RESTU SUAMI TAMBAH 'CAWANGAN' TETAPI 'BERSYARAT'

"Saya pernah berbincang dengan suami tentang poligami ini. Malah, saya ada beritahu yang saya tak kisah jika dia nak berkahwin lain.

"Bagi saya, memang isu itu sensitif bagi sesetengah wanita namun jika kita ambil perkara itu positif mungkin bukanlah sesuatu yang negatif," kata penyanyi Min Yasmin yang mempunyai pandangan berbeza mengenai perkara tersebut yang memberi restu untuk suaminya menambah 'cawangan' lagi.

Isu poligami sesuatu yang sangat sensitif bagi sebahagian besar golongan wanita yang sudah berkahwin mahupun masih bujang.

Namun berlainan pula dengan Min atau nama sebenarnya Nurul Yasmin Abdul Aziz, 29, yang tidak kisah jika suaminya yang juga komposer, Julfekar ingin berkahwin satu lagi.

Klik untuk gambar besar

Min ditemui ketika majlis pelancaran album pertamanya berjudul Min Yasmin Pangarap yang mengandungi 14 buah lagu di Manila Polo Club, Filipina pada 22 Februari lalu.

Biarpun Min bersetuju untuk suaminya mempunyai isteri lebih daripada satu namun bakal madunya itu perlu ada latar belakang yang baik.

"Walaupun saya dah bersetuju tapi saya nak pastikan wanita yang akan berkahwin dengan suami saya itu perlu mempunyai latar belakang yang baik. Bukan sekadar pilih yang mana kita suka sahaja untuk jadikan isteri," ujarnya.

Untuk makluman, Min dah Julfekar atau nama penuhnya Julfekar Ahmad Shah berkahwin pada 4 April 2014 dan masih belum dikurniakan zuriat.

Kata Min, setiap pasangan yang sudah berkahwin sudah pasti inginkan mempunyai anak namun dia berserah pada takdir Allah.

"Siapa yang tak nak anak. Semua orang yang dah berkahwin pasti mahukan zuriat sendiri. Cuma, rezeki anak belum lagi.

"Memang sedih apabila orang bertanya tapi nak buat macam mana. Kami masih lagi berusaha. Saya harap semua orang boleh mendoakan sama-sama yang terbaik untuk saya dan suami," tuturnya.

Julfekar sebelum ini pernah berkahwin dengan Zaini Mohd Zain dan mempunyai empat orang anak iaitu dua lelaki dan dua perempuan yang berumur antara 27 tahun hingga 34 tahun.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


6 GAMBAR - HIJRAH MIZZ NINA & NOH HUJAN

Sungguh manis bila melihat Mizz Nina yang kini sudah berhijrah selepas pulang dari Mekah mengerjakan haji bersama suaminya Noh Salleh baru-baru ini. Alhamdulillah syukur.

Iyalah... sebagai anak hartawan, memang sukar untuk meninggalkan hidup mewah, glamor dan kemudian kembali ke jalan Allah SWT. Namun berkat kesungguhan dan bimbingan, semuanya dapat dihadapi dan moga ianya akan terus berkekalan hingga ke anak cucu. Amin.


PAKAI ALA-ALA 'HARAJAKU' - ZAHIRAH DIGELAR 'PORN STAR'

Baru-baru ini, pelakon Zahirah Macwilson telah muatnaik beberapa foto dan video dia berada di Tokyo, Jepun di laman Instagramnya.

Dalam perkongsiannya itu, kelihatan Zahirah memakai pakaian ala-ala 'Harajuku', satu stail yang popular di negara matahari terbit berkenaan.

"Do I make a cute bunny? 🐰🇯🇵 Penelope made an appearance today. I'm having way too much fun shooting this project with Airasia.

"Can’t wait for you guys to see it! @airasia #ThroughTheLens #VacaywithAirAsiaX," tulisnya di kapsyen.

Klik untuk gambar besar

Bagaimanapun, ada juga yang tidak menyukai cara pemakaian Zahirah itu dan menggelarnya sebagai 'porn star'.

Namun begitu, ramai netizen yang memberikan komen yang positif kepada Zahirah malah mengatakan bahawa pelakon drama 'Jangan Benci Cintaku' itu ada iras ahli kumpulan Blackpink iaitu Lisa.

Apa-apapun, pakaian yang dikenakan Zahirah itu tidakalah begitu seksi, masih lagi menjaga batasnya cuma mungkin lain orang lain pula pandangannya kan?

www.myartis.com / Sumber & foto: Media Hiburan & Instagram Zahirah Macwilson

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK MAHU BEBANKAN BAPA - USOP MULA MASUK KELAS MEMANDU

Penyanyi Usop memberitahu yang dia akhirnya mengambil lesen B Full untuk memudahkan dia bergerak sendiri jika mempunyai komitmen di Kuala Lumpur. Ini selepas dia menyedari keadaan bapanya yang semakin berusia.

Usop atau nama sebenarnya Muhammad Saiful Naim Mohd Nor, 23, mengakui kehidupannya seperti 'merempat' setiap kali berada di KL disebabkan tidak boleh memandu kenderaan.

"Ya... sekarang saya dalam proses mengambil lesen memandu kereta dan lesen motosikal di Kedah. Dah lama ada niat nak ambil lesen sebab kasihan dekat ayah yang dah tua.

"Saya pula sejenis yang suka balik pada hari yang sama apabila pergi penggambaran atau ke mana-mana. Sebab tu kalau dah ada lesen lebih mudah untuk bergerak sendiri.

"Bukan apa, saya ni boleh dikatakan merempat setiap kali pergi show dekat Kuala Lumpur, mesti saya tidur rumah pengurus saya," kata Usop.

Klik untuk gambar besar

Sebelum ini naib juara program realiti Big Stage 2020 itu memuat naik foto dia sedang mengikuti kelas memandu di Instagram miliknya. Dalam pada itu Usop mengakui dia menyimpan hasrat untuk memiliki motosikal berkuasa tinggi namun bukan dalam masa terdekat.

Menurut penyanyi 'Pencinta Setiamu' ini, biarpun memperoleh wang kemenangan sebanyak RM50,000 daripada program Big Stage namun dia tetap dengan pendirian untuk menyimpan bagi majlis perkahwinannya nanti.

"Sememangnya saya dah lama idamkan nak beli motosikal berkuasa tinggi, cuma tak tahu bila lagi. Sebab tu saya ambil lesen motosikal B Full.

"Mana tahu ada rezeki lebih untuk beli superbike BMW atau Ducati Panigale. Tapi rezeki saya menang baru-baru ni, saya niat nak simpan untuk jadikan duit kahwin. InsyaAllah kalau ada rezeki lain akan datang, baru saya fikir tentang motosikal," ujarnya lagi.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SOROK TUNANG DENGAN FIZZ - ALMY NADIA BIMBANG DIMUSUHI

"Saya bukan sengaja merahsiakan pertunangan kami pada tahun lalu, ia adalah permintaan kedua-dua keluarga agar tidak timbul perkara yang tidak diingini," demikian kata Almy Nadia mengenai pertunangan rahsianya pada 22 Oktober 2013 dengan Fizz Fairuz.

Menurut Almy, ia dilakukan demi mengelak hubungan mereka berdua terjejas ekoran ada pihak yang berasa kurang senang dengan kebahagiaannya.

"Perkara seperti ini, ada orang suka ada juga yang tidak suka, sebab itu saya lebih selesa ia diumumkan selepas kad jemputan kahwin siap nanti. Tapi Fizz telah umumkannya awal," ujarnya kepada media.

Untuk info, Fizz Fairuz pada semalam mengumumkan akan menikahi Almy pada 30 Mei ini di kediaman wanita itu di Pulau Pinang, sementara majlis resepsi akan berlangsung pada 31 Mei di Hotel Vistana, juga di Pulau Pinang.

Sementara bagi majlis menyambut menantu pula ia akan diadakan di Raub, Pahang pada Jun depan.

Menjelaskan lebih lanjut, alasan Almy, selepas apa yang berlaku selama lapan tahun hubungan mereka, dia lebih selesa untuk berdiam diri daripada menghebohkan perkara baik tersebut.

"Selepas berbagai perkara yang terjadi selama lapan tahun hubungan kami, saya lebih berhati-hati untuk bercakap.

"Apa-apa pun kita hanya merancang dan Tuhan yang menentukan segalanya," kata Almy.

Untuk persiapan perkahwinan, menurut Almy setakat ini dia ada menerima beberapa tajaan untuk majlis resepsi mereka.

"Ada beberapa tajaan namun masih belum disenaraikan semua lagi, saya tidak mahu ada yang berkecil hati jika tidak disebut, jika sudah ada senarai penuh saya akan beritahu,” ujarnya yang dipetik sebagai berkata kepada MStar.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


20 GAMBAR - MAJLIS DOA SELAMAT & KHATAM AL-QURAN BAKAL ISTERI SAHARUL RIDZWAN

Bakal melangsungkan pernikahan 16 September ini, bakal isteri Saharul Ridzwan, Deena Emir telah mengadakan majlis doa selamat serta majlis khatam Al-Quran baru-baru ini.

Majlis berlangsung yang secara sederhana itu telah diadakan di Kampung Bahagia, Teluk Intan.

Tahniah diucapkan dan semoga segala urusan dipermudahkan.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

GAMBAR LAIN:
Klik untuk size besar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


11 GAMBAR NOSTALGIA JULIANA BANOS

BIODATA:
Nama sebenar: Juliana bt. Azman Banos
Panggilan: Juliana, June & Jose
Tarikh Lahir: 26 Mac 1979
Tinggi: 5' 7"
Hobi: Melukis
Zodiak: Aries

Juliana Banos, artis berdarah kacukan Melayu, Perancis dan Sepanyol yang kini sibuk menguruskan rumahtangganya. Tentu anda semua masih ingat bagaimana Juliana mendapat kereta mewah Ferrari yang dianggarkan mencecah RM1 juta.

Namun... bukan cerita itu yang myartis mahu ketengahkan, tetapi gambar-gambar eksklusif pelakon dan penyanyi yang popular di tahun 90-an ini sejak beliau masih berhingus lagi. Jom tengok..!

Klik untuk imej besar...

Photo copyright: myartis.com


ADA PIHAK CUBA BELI JIWA ANAKNYA - IZREEN AZMINDA BERI AMARAN

Baru-baru ini menerusi Instagram Izreen Azminda, dia telah memuat naik status yang seakan memberi amaran agar tiada wanita lain cuba untuk berlebih-lebih dengan anaknya, Adrian Umar.

Klik gambar untuk size besar

"9 bulan 10 hari aku gendong nyawa yg bernama anak ni.. mana2 ibu pun akan terluka kalo anak yg dikandung dijaga dgn sebaik baiknya tanpa cacat cela..

"Makan minum tempat tinggal kesihatan semua AAA tetiba ada ibu2 jadian yg belum kawin pun lagi nk take over... nk dok belai2 anak kita.. mmg serigala jadiannnnn la aku nk jadi...

"Kalo teringin sgt nk nmpk keluarga bahagia..pi amik anak angkat.. belai puaih2 smpi putuih rambut pun takpa pulun nak amik anak kita!!! Phuiiiii," luah Izreen.

Beberapa pihak mengandaikan wanita yang cuba membeli jiwa Adrian itu mungkin ada kaitan dengan bekas suami Izreen iaitu Riza.

Menerusi ruangan Cik Pang di Harian Metro, beliau merasakan adalah sangat penting untuk wanita tersebut mengambil hati Adrian jika beliau mahu meneruskan hubungannya bersama Riza.

Iyalah, kalau benar Riza mahu memperisterikan dirinya, wanita itu akan menjadi ibu segera dan harus memikul tanggungjawab besar menguruskan suami dan anak.

Sebagai seorang ibu setiap perempuan akan merasa tidak selesa jika orang lain yang kita tidak kenal tiba-tiba ingin rapat dengan anak mereka. Jika Riza betul-betul sudah bertemu pengganti apa salahnya untuk memperkenalkan teman wanitanya itu kepada Izreen?
Kan lebih mudah begitu sekurang-kurangnya Izreen tahu siapakah yang cuba mendekati Adrian, tiada salah faham yang akan berlaku.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISU TEPUK PUNGGUNG - SKMM SIASAT, SIFATKAN SEBAGAI SUMBANG & JELIK

"SKMM memandang serius tindakan beberapa pengasas produk kecantikan dan selebriti terkenal yang telah memuat naik kandungan yang boleh disifatkan sebagai sumbang dan jelik di laman aplikasi Instagram dan TikTok masing-masing.

"Siasatan dibuat susulan aduan yang diterima daripada orang ramai berhubung tindakan individu-individu berkenaan. Siasatan lanjut berkaitan kes ini masih dijalankan.

"Sehubungan itu, orang ramai khususnya para selebriti yang mempunyai pengaruh di dalam masyarakat seharusnya menunjukkan teladan yang baik dan peka untuk tidak memuat naik kandungan yang bertentangan dengan undang-undang," kata pihak Suruhanjaya Komunikasi dan Multimedia Malaysia (SKMM) di sini, hari ini.

SKMM dengan kerjasama Polis Diraja Malaysia (PDRM) telah menjalankan pemeriksaan bagi tujuan siasatan terhadap beberapa pengasas produk kecantikan serta selebriti terkenal yang memuat naik kandungan boleh disifatkan jelik di Instagram dan TikTok mereka baru-baru ini.

Klik untuk gambar besar

SKMM dalam satu kenyataan berkata, siasatan itu dijalankan terhadap ketiga-tiga individu terlibat di sekitar Kuala Lumpur dan Pulau Pinang, semalam.

Kes disiasat di bawah Seksyen 233 Akta Komunikasi dan Multimedia (AKM) 1998 yang memperuntukkan hukuman denda maksimum RM50,000 atau penjara tidak melebihi satu (1) tahun atau kedua- duanya, dan juga boleh didenda selanjutnya RM1,000 bagi setiap hari kesalahan itu diteruskan selepas pensabitan.

Terdahulu, tular sebuah video memaparkan aksi tepuk punggung membabitkan empat selebriti dan usahawan iaitu penyanyi Ifa Raziah, Datuk Seri Vida, Kak KM dan Cheta Pot Pet.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NANA BERGAYA DENGAN RAMBUT BARU - NETIZEN PUJI TAK TUA LANGSUNG, MACAM 17 TAHUN

Semua pasti mengenali pengacara Nana Mahazan yang dikenali sebagai seorang yang sentiasa bergaya dan 'stylish' walaupun sudah mempunyai dua orang anak. Dia yang baru sahaja menyambut hari jadi yang ke-37 pada 1 Julai lalu itu baru-baru ini telah memuat naik beberapa keping foto menerusi akaun instagramnnya.

Menerusi entri tersebut, Nana yang juga merupakan bekas peserta Akademi Fantasia musim pertama (AF1) tampil dengan gaya terbaru yang ternyata telah menarik perhatian netizen. Nana turut berkongsi proses penggayaan rambut terbarunya menerusi entri instagram.

Melihat pada ruangan komen, ramai rakan artis dan peminat telah memuji gaya rambut terbaru Nana yang menampakkan dia lebih muda dari umurnya yang asal. Pemilik nama Nurul Hana Binti Che Mahazan dalam perkembangan terkini sedang sibuk mempromosikan kedai barangan kecantikan secara online iaitu nanamahazanbeauty dan turut aktif menjadi pengacara siaran televisyen.

Klik untuk gambar besar

www.myartis.com / Sumber: Beautifulnara & Instagram Nana Mahazan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WARDINA SAFIYYAH: "USTAZ & ORANG BERAGAMA GATAL ARE TRULY DISGUSTING..."

"Sebenarnya tak komen lagi bagus tapi macam nilah pada saya bukan juga soal PU or whatever Dai' ceraikan isterinya waktu sarat TAPI si Abu miang ni dok bercinta dengan perempuan lain (tak kisahlah Janda atau tidak) lepas baru dua bulan berkahwin dan sedang menanti kelahiran cahaya mata sulung. Like seriously? Dua bulan???

"Pada saya sebenarnya lagi merana hidup sekiranya terpaksa berhadapan dengan suami yang sedang angau dengan wanita lain. So memang elok lah dilepaskan. But the fact that he fell in love with another women after just 2 months of marriage is just absurd.

"Buat para lelaki (tak kisahlah Ustaz ke tidak) Fitnah wanita ni memang terlalu hebat. JANGAN mula. JANGAN berani -berani tanya khabar and disguise it with something else. It's not worth it. Not worth the heartache and emotional pain that your wife has to go through.

"Tak berbaloi berantakan rumah tangga dan berpecah belah keluarga kerana seorang wanita demi mengejar nafsu yang tidak pernah kenal erti puas. Lepas tu suruh mereka sabar demi agama dan demi pahala sedang hang happy melayan nafsu. Eloklah tu," demikian tulis Wardina Safiyyah yang meluahkan rasa dan pendapatnya berhubung isu Pencetus Ummah, Abu Sufyan di laman Instagramnya.

Klik untuk gambar besar

Tindakan PU Abu yang menceraikan isterinya, Ain Afini menerusi aplikasi Whatsapp ketika sedang hamil terus menjadi bualan hangat netizen. Isu itu juga mendapat perhatian pendakwah lain yang turut bersedih dengan kejadian tersebut.

Tidak ketinggalan, Wardina turut berpendapat, lebih merana seorang wanita itu apabila mengetahui suaminya jatuh cinta dengan wanita lain sedangkan usia perkahwinan mereka baru sahaja beberapa bulan.

Sementara itu, Wardina mendoakan semoga PU Abu dibukakan mata dan hati untuk melihat apa yang berlaku. Wardina turut bertanyakan kepada Hana Azra, isteri kepada PU Abu sama ada bolehkah dia merasa bahagia di atas kesengsaraan wanita lain.

Dalam pada itu, Wardina turut membidas sikap segelintir ustaz atau pendakwah gatal yang disifatkan sangat menjijikkan. Mereka sepatutnya mendidik lelaki untuk menghargai dan menghormati wanita. Wardina berkata, mereka sangka boleh terlepas hanya kerana mereka alim dan boleh menggunakan ayat-ayat atau Hadis untuk mewajarkan perbuatan mereka.

www.myartis.com / Sumber: Oh Bulan & Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IZREEN AZMINDA NAFI BAKAL BERGELAR DATIN

Ada satu dakwaan mengatakan yang pelakon Izreen Azminda, 31 bakal bergelar datin apabila dirinya dikatakan sedang menjalinkan hubungan cinta dengan seorang lelaki bergelar Datuk yang terlibat dengan perniagaannya dan bakal dipinang dalam masa terdekat.

Izreen ketika dihubungi menafikan dakwaan tersebut dan memberitahu ia kedengaran agak kelakar apabila membaca mengenainya dengan seorang lelaki itu.

"Saya terkejut juga pada mulanya tetapi bila fikirkan kembali ia sangat kelakar kerana gosip itu sama sekali tidak benar.

"Saya sendiri tak tahu bagaimana gosip itu boleh keluar sedangkan saya kini tidak menjalinkan hubungan cinta pun dengan mana-mana lelaki.

"Bagaimana pula dalam gosip itu memberitahu saya menjalinkan hubungan cinta dengan share partner dalam perniagaan perfume saya, sedangkan share partner saya itu tidak begelar Datuk malah seorang perempuan.

"Saya tidak cepat melatah dengan gosip-gosip sebegini kerana sudah biasa dan pernah laluinya sebelum ini," jelas Izreen berhubung perkara tersebut.

Dalam pada itu, Izreen memberitahu dia kini tidak menjalinkan hubungan cinta dengan mana-mana lelaki malah sedang memberi fokus sepenuhnya kepada perniagaan wangiannya iaitu 'Lurve Me by Izreen Azminda'.

"Terus-terang saya masih lagi sendiri dan belum menjalinkan hubungan serius dengan mana-mana lelaki. Bukan tidak mahu bercinta tetapi saya tidak tergesa-gesa untuk mencari teman hidup.

"Lagipun bukan mudah untuk mencari lelaki yang boleh menerima anak saya seperti anaknya juga. Justeru saya kini memberi fokus lebih pada perniagaan wangian saya," katanya.

Hasil perkahwinan Izreen terdahulu bersama Muhamad Riza Baharuddin, dia dikurniakan seorang cahaya mata, Adrian Umar yang kini berusia tiga tahun.

Sumber: Astro Gempak

Foto: Izreen Azminda

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SELEPAS DIDAKWA KERETA DISITA SPRM - HARGA JAM SHUIB PULA 'DIKOREK', CECAH RM4 JUTA

Semua sedia maklum mengenai berita dimana pelawak dan penyampai Shuib memberi kerjasama kepada Suruhanjaya Pencegahan Rasuah Malaysia (SPRM) selepas terkait isu penggubahan wang haram atau Macau Scam.

Sehingga ke hari ini, Shuib terus menjadi perhatian. Antaranya adalah spekulasi yang mendakwa kereta mewah milik Shuib telah disita (SPRM). Meski demikian, kesahihannya belum dapat dipastikan.

Belum reda isu tersebut, kini jam tangan yang pernah disarungkan Shuib pula menjadi perbualan ramai. Menerusi satu posting di Facebook @Makcik Kiah, admin berkongsi beberapa harga jam tangan Shuib yang menjadi bualan ramai.

Klik untuk gambar besar

Daripada beberapa foto yang tersebar, Shuib dipercayai memakai jam tangan jenama mewah termasuk Rolex, Audemars Piguet dan Richard Mille. Kemudian, ada netizen yang membongkar harga beberapa jam tangan yang dipakai suami Siti Sarah tersebut. Perkongsian itu menunjukkan harga seutas jam mewah itu dianggarkan sekitar RM60,000 hingga RM4 juta.

Menerusi pemerhatian, rata-rata 'tentera bawang' mula membuat spekulasi dengan meninggalkan pelbagai jenis komen. Posting tersebut sehingga kini telah menerima lebih 200 komen dan hampir 160 shares.

Terdahulu media melaporkan pasangan suami isteri artis dan selebriti yang juga usahawan terkenal, adalah antara individu yang dipanggil bagi membantu siasatan berhubung kes pengubahan wang haram.

Pasangan itu dibawa ke Ibu Pejabat SPRM Putrajaya selepas dijemput di kediaman mereka kira-kira jam 4 pagi semalam. Sementara itu, pihak syarikat pengurusan Shuib Sepahtu mengesahkan pelakon dan pelawak itu memberi keterangan kepada SPRM.

Pengarah Urusan Indigital Music, Nana Mohamad Rom berkata, hanya Shuib memberi keterangan kepada SPRM, manakala isterinya, Siti Sarah sekadar menemani suaminya. Siasatan kes berkenaan kini dijalankan oleh Unit Siasatan Pengubahan Wang Haram (AMLA) SPRM.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DIA ADA ANXIETY... JADI PERLU ELAKKAN BERSEORANGAN" - UBAI PASTIKAN EMOSI SHILA AMZAH TAK TERGANGGU DEK ISU RUMAH TANGGA IBU BAPA

"Dia sekarang berada dalam fasa bertenang. Malah dia juga lapang daripada melakukan aktiviti seni setakat ini sebelum menjayakan konsert solo di Singapura selepas raya. Pada mulanya dia terkejut bila peminat bertanya mengenai hantaran yang dilakukan ibunya di Instagram. Seingat saya ketika itu dia sedang bersiaran secara langsung (live).

"Jadi bila keadaan itu berlaku saya nasihatkan dia untuk kurang melihat komen di media sosial memandangkan isu tersebut sudah pun tular. Dia cuba untuk berbuat demikian meski ada ketika lihat juga komen-komen berkaitan. Saya nasihat agar dia positif, insyaAllah ada hikmah akan datang di sebalik apa yang berlaku.

"Kami maklum mengenai status hubungan di media sosial pun ada warganet yang memberi reaksi pelbagai. Kemudian timbul pula isu berkaitan dengan keluarganya pula hingga ia diperkatakan. Jadi untuk mengawal keadaan itu, dia banyak bertanya kepada saya. Kalau dia rasa dalam keadaan yang tak okay dia akan hubungi dan luahkan.

"Ada ketika saya bersama rakan-rakan lain akan berbuka puasa bersama dia. Kiranya kami cuba untuk buatkan dia tidak terlalu memikirkan hal yang sedang berlaku. Saya pesan kepadanya juga untuk sibukkan diri, isi masa dengan pelbagai aktiviti. Dia pun ada anxiety, jadi perlu untuk elakkan daripada berseorangan."

Demikian kata kekasih kepada Shila Amzah, 33, iaitu Ubai Muhammad Ubaidillah Mohd Zulkefli, 25, yang berkongsikan keadaan penyanyi itu dimana dia memerlukan ruang untuk bertenang susulan hangat diperkatakan mengenai isu rumah tangga ibu bapanya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK DIDAKWA CURI MOTOR - AZIAN MAZWAN TETAP FIKIR POSITIF

Sungguh sedih nasib penyanyi Azian Mazwan Sapuwan yang kembali mencipta nama dalam Gegar Vaganza 2 apabila anaknya disahkan terbabit dalam kes kecurian motosikal di Putrajaya baru-baru ini.

Azian bagaimanapun berkata, dia tidak tertekan dengan berita mengenai anaknya yang tersebar luas itu kerana menyedari anaknya itu tersalah langkah dalam memilih kawan.

"Saya tenang dan tidak tertekan apabila berita mengenai perkara itu dilaporkan dalam media dan saya ambil positif perkara itu.

"Ini adalah akibat daripada kesilapannya sendiri dalam memilih kawan dan berharap ia dapat menjadi pengajaran kepadanya," ujar Azian dengan nada tenang.

Untuk makluman, anak Azian yang berusia 16 tahun itu ditangkap pihak polis bersama seorang lagi rakannya yang berusia 18 tahun dan telah pun dihadapkan ke mahkamah pada akhir Disember lalu.

Bagaimanapun mereka mengaku tidak bersalah dan perbicaraan ditetapkan pada Februari depan.

Kedua-dua tertuduh dituduh di bawah Seksyen 379A Kanun Keseksaan kerana mencuri kenderaan.

"Kes masih berjalan dan belum jatuh hukuman lagi, jadi saya tidak dapat mengulas lanjut mengenai perkembangan kes itu," katanya yang sebelum memasuki GV2 lagi pernah berpesan kepada anak-anaknya agar menjaga nama baik keluarga.

"Bukan sahaja menjaga nama baik saya tetapi juga diri mereka sendiri tetapi perkara sudah hendak jadi begitu, saya positif... tambahan pula dia masih belum didapati bersalah oleh mahkamah," tambahnya dipetik sebagai berkata Mstar.

Foto: Azian IG

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


2 GAMBAR - SHERIE MERLIS LAHIRKAN BAYI PRAMATANG

Gambar menarik Sherie Merlis dan bayi barunya Tengku Kaseh Anaquah Binti Tengku Shafiz-Rullah As Syafiee Tengku Mohd. Shahidd, yang lahir melalui pembedahan dan tidak cukup bulan pada 7 Julai lalu. Meskipun tarikh kelahiran sebenar seperti yang dinyatakan doktor adalah pada 28 Ogos, namun takdir Allah tak siapa yang tahu.

"Ikut hati saya nak lahirkan Kaseh secara normal tapi kata doktor itu akan membahayakan nyawanya. Bila pergi Pusat Perubatan Universiti Malaya (PPUM), doktor nasihatkan saya supaya menjalani pembedahan kerana bayi perlu dikeluarkan segera kerana degupan jantungnya semakin lemah.

Klik untuk imej besar...

"Nampak gayanya siKaseh ni macam saya juga, lahir sebagai bayi pramatang. Sewaktu dilahirkan kira-kira pukul 12 tengah malam, berat Kaseh adalah 1.8 kilogram (kg).

"Disebabkan dia tidak cukup bulan dan perlu penjagaan rapi, selepas enam hari melahirkan Kaseh, baru saya dapat kucup dan pegang dia," ujar Sherie dipetik sebagai berkata.

Untuk maklumat bersama, kali terakhir Sherie melahirkan anak ialah 19 tahun lalu iaitu ketika anak keduanya Harris Daniel lahir ke dunia. Selain Harris, beliau mempunyai seorang lagi anak iaitu Habib Daniel yang kini berusia 20 tahun hasil perkahwinannya dengan bekas suami Esma Daniel.

Photo: UM


"TAK SEMESTINYA SAYA TAK BERHIJAB, NI SYAITAN TAK ADA HATI PERUT" - RAJA ILYA

Pelakon Raja Ilya baru-baru ini dikecam teruk dan hangat diperkatakan selepas memuat naik foto perbandingan majlis perkahwinan di Australia dan Malaysia ketika fasa lockdown.

Meskipun hanya gurauan namun ramai yang salah faham dengan perkongsian Ilya itu sehingga ada yang mendakwa pelakon itu seolah menghina Malaysia.

Tampil menjelaskan mengenai foto tersebut, Ilya berkata dia tiada niat untuk mengguris hati mana-mana pihak. Apa yang ingin diberitahu adalah rakyat Australia amat paranoid untuk adakan majlis meskipun pada kadar sederhana.

"Terkejut bila post semalam viral. Mak ai, ada ke patut kata kita hina Malaysia? Buang tebiat ke apa? Nak Mampus kene tembak masuk Malaysia ke apa? Aduh pening baca samapi ada media lak kata kita banding kan wedding! Ya Allah sampai ke situ pulak!

Klik untuk gambar besar

"Ada ke manusia yang nk korek kubuq sendiri!! Aduh pening, post tu kan obvious kata "gambar hiasan" itu Bukan pun gambar Perth atau gambar Malaysia baru. Itu gambar Mungkin tahun 90an. Gambar tu kan namanya kata Orang sini paranoid gila, yang kita ni still move on. Betul apa," katanya.

Enggan memanjangkan isu berkenaan, Ilya membuat permohonan maaf secara terbuka sekiranya perkongsiannya itu menyakiti hati mana-mana pihak.

"Tak semestinya Ilya tak berhijab, Ilya ni syaitan Tak ada hati perut. Korang ni pun, come on, saling maaf bermaafan. Next time go easy on me ok. Now let’s focus and Doakan Tak ada yang Terkorban dalam kebakaran dekat sini ,habis satu Bandar debu kebakaran. Remember ilya Sayang Korang dan you guys always in my heart," ujarnya lagi.

www.myartis.com / Sumber & foto: Rotikaya & Instagram Raja Ilya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TANGKAP BIBIK PENCURI - ALIFF SYUKRI TAWAR GANJARAN RM5,000

Salurkan maklumat dan tangkap bibik pencuri dapat ganjaran RM5,000!

Demikian tawaran jutawan kosmetik, Datuk Aliff Syukri Kamarzaman atau Abang Terlajak Laris kepada sesiapa yang berjaya.

Sebelum ini, Datuk Aliff ada berkongsi tragedi malang orang gajinya mencuri Live di Facebook. Tetapi kerana tidak sampai hati, Aliff tidak melaporkan kejadian itu kepada polis.

Bagaimanpun, peluang yang diberikan tidak digunakan malah orang gaji Datuk Aliff melarikan diri pula.

Terdahulu, Aliff ada berkongsi kejadian mencuri di rumahnya menerusi Facebook, teruk juga orang gajinya dimarahi Aliff.

Bagaimanapun video itu menerima pelbagai kecaman kerana merasakan tidak wajar jutawan kosmetik itu memalukan orang gajinya sebegitu.

Apapun, semoga orang gaji tersebut dapat segera ditangkap. Jadi apa tunggu lagi, mana tau mungkin rezeki anda, sambil menolong boleh dapat ganjaran sekali.

Klik untuk gambar besar

www.myartis.com / Sumber: Mynewshub & Aliff Syukri IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


MAKWE NEVES PRETTY UGLY..?

Alangkah mesranya gadis ini dengan Neves (vokalis kumpulan Pretty Ugly)... siap rapat-rapat dan berpelukan lagi. Siapakah dia? Mungkinkah hanya rakan baik atau seseorang yang istimewa?Jika benar istimewa... harap-harap jodoh mereka berkekalan hingga ke jinjang pelamin hendaknya. Bukan apa, tak baik sorok-sorok Neves... benda baik kenalah buat secara 'gentleman' agar peminat tak terasa hati! Tak gitu??Klik untuk imej lebih besar...! Photo Credit: Neves Blog(\__/)(='.'=)(")_(")www.myartis.com 2010


TOYOTA ESTIMA AWIE WINGS KENA REMBAT..!

Eksklusif:

Kereta Awie Wings atau nama sebenarnya Ahmad Azhar bin Othman, dilaporkan hilang dicuri sejak 24 jam lalu. Kereta model Toyota Estima yang bernombor pendaftaran WNK 6913 itu dianggarkan berharga lebih daripada RM200,000.

Berita mengenai kecurian tersebut telah disampaikan oleh teman rapat Aqasha yang meminta sesiapa sahaja yang melihat atau mengetahui sebarang maklumat berkaitan kereta itu agar menghubungi beliau.

Model dan warna kereta yang serupa seperti milik Awie.
Klik untuk imej besar...

"Kereta awie wings hilang WNK 6913 Estima Putih, sila hubungi Madi (0123862467) kalau sesiapa terjumpa," ujar rakan twitter Aqasha bernama Lourenzar.

"Kereta brader Awie kena rembat? Pergh! Memang kena pancung la ini oraaanngg," balas Aqasha seakan berseloroh.


6 PHOTO - MANISNYA MIZZ NINA BERHIJAB

Rasanya amat jarang kita dapat melihat Mizz Nina berhijab melainkan apabila beliau menunaikan umrah bersama suaminya Mohd Noh Salleh (Noh Hujan). Dan entah bagaimana, tiba-tiba tergerak hati Noh Hujan untuk menyelitkan gambar isterinya yang memakai hijab di Twitter.

Khabarnya, gambar dirakam ketika mereka sedang mengikuti kursus Al Badar selama 3 hari bagi kemahiran membaca Al Quran... harap-harap lepas ni hati Mizz Nina akan terbuka untuk terus bertudung. Bak kata pepatah, sekeras-keras kerak nasi, kena air lembut juga.

Klik untuk imej besar...


KES SHARNAAZ & NOOR NABILA BERLANJUTAN, TIADA RUANG BERDAMAI

Nampaknya masih tiada kesudahan lagi kemelut rumah tangga pelakon Sharnaaz Ahmad dan isterinya, Noor Nabila apabila Mahkamah Rendah Syariah Wilayah Persekutan, Kuala Lumpur menetapkan tarikh 4 Disember ini untuk melantik wakil dalam proses timbang tara (hakam). Hakim Syarie Ahmad Muttaqi Ismail menetapkan tarikh itu selepas kedua-dua pihak gagal mencapai jalan penyelesaian bagi masalah mereka dalam Jawatankuasa Pendamaian (JKP) yang dilantik sebelum ini.

Hakam adalah proses diperuntukkan mengikut Seksyen 47 (14) dan Seksyen 48 Aktara Undang-Undang Keluarga Islam ( Wilayah Persekutuan) 1984 dimana mahkamah mempunyai kuasa melantik dari kalangan saudara-mara terdekat kedua-dua pihak yang mempunyai maklumat mengenai isu rumah tangga Sharnaaz dan Nabila. Sementara itu, peguam yang mewaikili Sharnaaz memberitahu pihaknya sedang mencari jalan terbaik untuk menyelesaikan segala masalah agar masing-masing dapat hidup aman damai.

"Keputusan hari ini, mahkamah menetapkan pelantikan hakam bagi menyelesaikan semua isu dan mencari jalan terbaik. Kita ada peruntukan undang-undang untuk merujuk kes ini ke hakam pula. Dua-dua pihak ada alasan masing-masing dan kalau tiada penyelesaian mereka ada hak untuk bawa ke peringkat seterusnya iaitu hakam. Kita sekarang ini dalam usaha nak selesaikan semuanya secara terbaik supaya masing-masing hidup aman dan damai," katanya.

Sementara itu, Sharnaaz melahirkan rasa syukur kerana sebutan kes semula bersama isterinya berjalan dengan lancar. Bagaimanapun, Sharnaaz enggan mengulas lebih lanjut dan menyerahkan kepada wakil peguam syarie, Datuk Akberdin Abdul Kader untuk menjawab segala soalan yang dikemukakan: "Saya serahkan kepada peguam saya untuk menerangkan rumusan kes sebutan semula pada hari ini. Alhamdulillah saya rasa semuanya berjalan dengan lancar," jawabnya dengan ringkas.

Klik untuk gambar besar

Prosiding itu berlangsung secara tertutup. Dalam prosiding terbabit, peguam syarie Datuk Akberdin Abdul Kader yang mewakili Sharnaaz manakala peguam syarie Datuk Zainul Rijal Abu Bakar mewakili Nabila. Sharnaaz melantik kakaknya Dr Sherrini Ahmad Bazir Ahmad sebagai wakilnya manakala Nabila yang juga kakak pengacara dan pelakon Neelofa itu melantik ayah tirinya, Abdul Halim Khan.

Dalam pada itu, mahkamah turut menetapkan 4 Disember ini untuk sebutan semula permohonan nusyuz dan melantik hakam selepas jawatankuasa pendamai (JKP) tidak berjaya. Perlantikan JKP itu adalah susulan daripada Sharnaaz yang tidak bersetuju dengan tuntutan penceraian Nabila yang memfailkan permohonan cerai secara baik pada 27 Ogos lalu mengikut Seksyen 47 Akta Undang-Undang Keluarga Islam (Wilayah-Wilayah Persekutuan) 1984.

Terdahulu, Nabila menfailkan perceraian terhadap Sharnaaz Ahmad pada 27 Ogos lalu. Namun, Sharnaaz menolak dan tidak bersetuju dengan tuntutan cerai isterinya kerana ingin menyelamatkan rumah tangga mereka yang dibina sejak dua tahun lalu. Pada 13 September lalu, Noor Nabila memfailkan interim hadanah (hak penjagaan sementara anak) terhadap anak tunggal mereka, Jebat Jayden di Mahkamah Tinggi Syariah Kuala Lumpur. Sharnaaz dan Nabila mendirikan rumah tangga pada 31 Mac 2017.

www.myartis.com / Sumber: mStar & Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'HATI YANG TERSAKITI' DIDAKWA TIRU DRAMA KOREA, 'THE WORLD OF THE MARRIED' - NAD ZAINAL BIDAS

Drama terbaharu berjudul 'Hati Yang Tersakiti' yang ditayangkan 15 Oktober lalu itu baru-baru ini telah didakwa oleh netizen yang beranggapan bahawa drama arahan Feroz Kadir itu merupakan saduran drama sensasi Korea, 'The World Of The Married' (TWOTM).

Bagaimanapun, pelakon utama drama tersebut iaitu Nad Zainal tampil membidas anggapan netizen dan mempertahankan karya itu. Nad yang memegang watak Ramona Tahir dalam drama itu memberitahu, jalan cerita dan perkembangan watak dalam drama terbitan produksi Art Ornament Sdn Bhd itu berbeza.

"Mungkin persamaan daripada segi tema dan konflik rumah tangga. Namun, jalan cerita dan perkembangan watak berbeza sepenuhnya. Ada kemungkinan drama ini berkisar tiga watak utama lakonan saya, Remy Ishak dan Mimi Lana.

Klik untuk gambar besar

"Jadi ada yang pantas menganggap 'Hati Yang Tersakiti' seperti drama TWOTM. Masih terlalu awal untuk membuat kesimpulan. Sebaiknya, tontonlah sehingga episod ke-15 untuk menilai dan membuat kesimpulan," katanya.

Drama 'Hati Yang Tersakiti' mula disiarkan melalui slot Samarinda di TV3 sejak Khamis lalu. Drama ini menemui penonton setiap Isnin hingga Khamis pada jam 10 malam. Sebelum ini, dihebahkan bahawa drama ini adalah idea asal dan bukan diadaptasi atau 'remake' daripada mana-mana drama lain.

Bercerita mengenai watak dibawa dalam drama itu, Nad memberitahu, Ramona adalah wanita 'lurus' yang hidup bahagia bersama suami, Haris lakonan Remy.

"Namun, Ramona kecewa tidak mampu memberi zuriat kepada Haris. Dia ada teman baik iaitu Farah lakonan Mimi Lana. Hendak dijadikan cerita, Farah sedang menunggu proses perceraian dengan suami dan Romana benarkan dia tinggal bersama. Tanpa diduga, berlakulah perkara yang tidak diduga... Kena tengok sampai habis drama ini," ceritanya.

Nad atau nama penuh, Farah Nadia Zainal Abidin menyifatkan gandingannya bersama Remy dan Mimi cukup segar: "Semua pelakon memberi idea dan menggalas tanggungjawab dengan baik. Saya dan Remy sudah empat kali bekerjasama dan masing-masing faham cara bekerja," tuturnya.

www.myartis.com / Sumber & foto: Berita Harian, Instagram Nad Zainal & @ndzrh_rzlli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKIBAT DEMAM PANAS - PAK LONG (SHAFIE AHMAD) TERLANTAR SEBULAN

Sejak bulan lalu, pencipta lagu dan penyanyi, Pak Long atau nama sebenarnya Shafie Ahmad, 54, yang terkenal melalui lagu 'Selagi Ada Rindu' difahamkan kini terlantar di hospital akibat demam panas. Anaknya, Nur Muhammad Idhoffy, 18, berkata bapanya kini dirawat di Hospital Sik sejak 25 hari lalu, selepas demamnya tidak kebah.

"Saya setia menjaga abah di sini, abah tidak berselera makan menyebabkan berat badannya susut mendadak. Sehingga sekarang pelbagai ujian darah sudah dilakukan namun masih tidak menemui penyakit sebenar abah.

"Minggu depan abah akan jalani imbasan tomografi berkomputer (CT Scan), jika masih tiada sebarang penyakit ditemui, kami akan ikhtiar untuk menjalani perubatan Islam pula," tutur anak kelima daripada tujuh beradik itu.

Idhoffy berkata, bapanya tidak mempunyai sejarah penyakit kronik sebelum ini kecuali hanya mengidap kencing manis yang masih terkawal. Keadaan bapanya kini menyebabkan dia terpaksa dipapah untuk ke bilik air kerana tidak bermaya.

"Sebaik sahaja berpindah ke Sik pada awal Januari, abah terus demam. Kami berpindah ke sini kerana abah mahu mencari ilham untuk mencipta lagu dalam suasana kampung. Apabila terlantar begini, abah terpaksa membatalkan semua jemputan menyanyi di seluruh negara, dalam masa yang sama usahanya melancarkan single album terbaharunya ‘Demi Mu Kasih’ turut terbantut," jelasnya.

Idhoffy juga turut meluahkan rasa kecewanya apabila terdapat pihak yang tidak bertanggungjawab membuat berita palsu bahawa bapanya sudah meninggal dunia: "Sebelum abah jatuh sakit, beliau aktif mencipta lagu. Saya sekeluarga harap semua peminat dan rakan seperjuangan abah dapat mendoakannya kembali sembuh supaya dapat meneruskan perjuangannya," katanya.

Selain terkenal dengan lagu hit 'Selagi Ada Rindu', Pak Long turut dikenali menerusi lagu 'Cinta Pantai Merdeka' dan mencipta lagu 'Al Jannah' nyanyian Mawi.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INJAP TERBALIK, JANTUNG BERLUBANG - ALI PUTEH MOHON DOAKAN ANAK KEDUANYA

"Saya dan isteri terkejut apabila doktor memberitahu injap jantung Ainul terbalik selain jantungnya berlubang. Kami membuat pemeriksaan susulan di Hospital Serdang dan sekali lagi diberitahu masalah sama," kata pelawak yang juga ahli kumpulan Puteh, Ali yang berharap peminat mendoakan kesihatan anak keduanya, Sharifah Ainul Mardhiah yang berdepan masalah injap jantung terbalik dan jantung berlubang.

Ali atau nama penuhnya Syed Ali Mubarak Syed Mohd Ridzuan berkata, anaknya yang kini berusia 20 hari pada mulanya dilahirkan normal di Pusat Rawatan Islam Kohilal, Taman Melawati, Kuala Lumpur pada 6 Ogos lalu. Katanya, pada hari kelima kelahiran anaknya disahkan menghidap jaundis lalu dipindahkan ke Hospital Ampang pada 12 Ogos lalu.

Menurut Ali, anaknya setakat ini menyusu badan tetapi mudah penat jika terlalu lama: "Doktor memberikan vitamin dan pembedahan hanya dapat dilakukan jika berat badannya meningkat empat kilogram. Berat badan Ainul buat masa ini tiga kilogram".

Klik untuk gambar besar

Katanya, doktor memerlukan masa kira-kira sebulan untuk pemeriksaan sama ada Ainul dapat dibedah atau sebaliknya: "Saya berharap peminat dapat mendoakan kesihatan Ainul dan semoga dia kuat".

Menurutnya, dia dalam keadaan mencabar kerana perlu menguruskan dua anak termasuk anak sulung, Sharifah Nur Aaira Qaireenrusia yang berusia dua tahun. Katanya, isterinya, Melati Fitri Abdullah masih berpantang dan dalam masa sama dia perlu menguruskan penyertaan dalam Muzikal Lawak Superstar 2019 bersama kumpulan Puteh.

www.myartis.com / Sumber & foto: Harian Metro & Instagram Ali Puteh

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


37 GAMBAR - SUASANA PERSANDINGAN ROMANTIS SHUIB SEPAHTU & SITI SARAH

Seperti yang dijanjikan, malam semalam majlis persandingan buat kali pertama serta sambutan ulangtahun perkahwinan ke-6 bagi pasangan Shuib Sepahtu dan isterinya, Siti Sarah Raissuddin telah berlangsung dengan romantisnya.

Untuk makluman anda, semalam tarikh 26 Februari merupakan tarikh dimana Shuib dan Sarah disatukan sebagai suami isteri.

Majlis yang diadakan di Bora Ombak Marina, Putrajaya, itu telah dihadiri oleh ahli keluarga, barisan selebriti dan juga sahabat baik Shuib sendiri yang baru sahaja bergelar suami isteri kelmarin iaitu Jep dan juga Sari Yanti.

Klik untuk gambar besar

Menurut Shuib sebelum ini, majlis yang diadakan ini adalah janjinya kepada isteri kerana dulu mereka hanya sekadar bernikah dan tidak mengadakan majlis persandingan.

"Saya tidak kisah dikecam orang kerana ini penghargaan saya buat isteri. Orang tidak tahu keadaan saya waktu mula-mula berkahwin dengan Sarah. Keikhlasannya menerima saya dalam keadaan saya tidak punya apa-apa kerana baru mula bertapak dalam bidang seni sangat saya hargai," kata Shuib sebelum ini.

Di majlis itu, Shuib turut membuat kejutan dengan menyanyikan lagu yang diciptanya, buat isteri tercinta, berjudul 'Aku Lelakimu' selain turut menyampaikan ucapan romantis sebelum menyarungkan sebentuk cincin ke jari manis Sarah. Lebih istimewa cincin tersebut di bawa sendiri anak sulung pasangan ini ke pelamin cinta mereka.

Pada akhir majlis persandingan mereka, Sarah turut mendendangkan dua buah lagu yang berjudul, 'Kaulah Segalanya' dan 'Mencintaimu'.

Kami pasti, apa yang dilakukan oleh Shuib sebagai suami adalah sesuatu yang akan dihargai oleh isteri lebih-lebih lagi Shuib sendiri baru keluar dari hospital kerana tekanan darah rendah.

Kami mendoakan agar perkahwinan pasangan ini kekal hingga ke jannah.

Foto: Siti Sarah Raissuddin IG & Dahlia Production

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom